title: William Howe

text: Kesäkuussa 1775 Howe johti joukkonsa Charlestownin niemimaalle, jossa käytiin Bunker Hillin taistelu. Britit voittivat taistelun strategisesti, mutta menettivät yhteenotossa miehiä enemmän kuin kapinalliset. Samana syksynä kuningas aateloi Howen ja hänet ylennettiin kaikkien brittijoukkojen komentajaksi Pohjois-Amerikassa.


title: William Howe

text: Maaliskuussa 1776 Howen armeija evakuoi Bostonin, mutta miehitti samana syksynä New Yorkin kaupungin. Vietettyään seuraavan talven kaupungissa Howe suunnitteli hajottavansa siirtokunnat kahteen eri osaan ja hyökkäävänsä Hudsonjoen varren linnoituksiin. Kesällä 1777 hän muutti suunnitelmaansa ja päätti vallata kapinallisten pääkaupungin Philadelphian. Hänen armeijansa rantautui Marylandissa, ja marssi sisämaahan. Kenraali George Washingtonin johtama siirtokuntien armeija koetti pysäyttää Howen joukkojen etenemisen Brandy Winen taistelussa. Brittiläinen tiedustelupalvelu kuitenkin toimi tehokkaammin kuin Washingtonin vastaava, ja Howen joukot miehittivät Philadelphian.


title: William Howe

text: Philadelphian valtaaminen ei Howen kannalta osoittautunut niin merkittäväksi kuin hän oli kuvitellut. Sen sijaan samana syksynä käyty Saratogan taistelu kallisti sodan painopisteen enemmän itsenäisyystaistelijoiden eduksi. Hoween kohdistuva ankara kritiikki Saratogan tapahtumista sai hänet pyytämään eroa ja matkustamaan Englantiin keväällä 1778. Syytökset kohdistuivat Howen ohella kenraali John Burgoyneen, joka oli antautunut Saratogassa. Howen tilalle brittiarmeijan ylipäälliköksi valittiin kenraali Henry Clinton.


title: William Howe

text: Parlamentti tutki tarkkaan Howen toimet, mutta lopulta totesi, ettei tämä ollut vastuussa brittijoukkojen häviöstä Saratogassa.


title: William Howe

text: Englantiin paluunsa jälkeen Howe jatkoi armeijan palveluksessa. Ranskan vallankumoussodissa hän palveli monissa hallinnollisissa tehtävissä kotimaansa amiraliteetissa ja 1790-luvulla hänet ylennettiin kenraaliksi. Tämän jälkeen Howe siirtyi Plymouthin kuvernööriksi, jossa virassa palveli kuolemaansa asti 1814.


title: William Howe

text: Howe on kuvailtu keskimittaa pidemmäksi, tavallista tummaihoisemmaksi ja voimakasrakenteiseksi. Hän osoitti nuoruuden taisteluissaan ihailtavaa urheutta ja hallitsi mestarillisesti kevyen jalkaväen sotataktiikan. Hallinnollisissa tehtävissään hänet tunnettiin välinpitämättömäksi ja hän allekirjoitti monet asiapaperit lukematta niitä. Miestensä keskuudessa Howe oli pidetty ja muut upseerit kunnioittivat häntä huolimatta siitä, että häntä moitittiin liian pehmeäksi johtamaan brittijoukkoja. Poliittiselta suuntaukseltaan Howe edusti Whig-puoluetta, ja tunsi myötätuntoa siirtomaita kohtaan. Bunker Hillin taistelussa kaatuneet brittisotilaat saivat hänet menettämään uskonsa sotaan, eikä hän hyödyntänyt brittien voittoja.


title: William Howe

text: Talvella 1776 - 1777 Howen joukoilla olisi ollut mahdollisuus lyödä Siirtokuntien armeija, mutta hän vetäytyi mieluummin rakastajattarensa kanssa asunnolleen ja antoi Washingtonin armeijalle aikaa toipumiseen. Amerikan suurkaupunkien tarjoama sosiaalinen elämä kiinnosti häntä enemmän kuin karut olosuhteet sotakentillä ja kapinallisten takaa-ajaminen maaseudulla.


title: Robert II

text: Robert II on seuraavien hallitsijoiden nimi:


title: Moratuwa

text: Moratuwa on kaupunki Sri Lankan lounaisrannikolla, lähellä maan pääkaupunkia Colomboa, pääkaupunkialueen kaupunkirakenteeseen kaupunginosan tavoin kiinnikasvaneena. Vuonna 2012 sen väkiluku oli 168 280 asukasta ja se oli Sri-Lankan viidenneksi (toisen tulkinnan mukaan kolmanneksi) suurin kaupunki (2001: 177 563 as.) Asukkaista valtaosa (95 % vuonna 2001) on singaleesejä.


title: Moratuwa

text: Kaupungissa on yliopisto vuodesta 1978 alkaen. Se jatkaa jo 1800-luvulla perustetun Sri Lankan ensimmäisen teknisen oppilaitoksen työtä. Moratuwa hyötyi 1970-luvulla alkaneesta Sri Lankan teollistumisaallosta. Kaupungin länsiosa on perinteisesti kalastajien aluetta.


title: Balıkesir

text: Balıkesir on kaupunki ja samannimisen maakunnan keskus Länsi-Turkissa. Vuonna 2011 siellä oli 263 000 asukasta. Kaupungin työllistäjiä ovat matkailuelinkeinot ja oliivien jalostaminen. Sen nimi tulee persiankielen ilmauksesta, joka tarkoittaa "paljon hunajaa". Tämä viittaa lähialueiden runsaisiin hedelmä- ja vihannessatoihin sekä kuumiin lähteisiin.


title: Balıkesir

text: Vuonna 2005 kaupunki nousi otsikoihin lähistöllä havaitun Turkin ensimmäisen lintuinfluenssatapauksen takia.


title: Marie Antoinette (elokuva)

text: Marie Antoinette on Sofia Coppolan käsikirjoittama ja ohjaama elokuva, joka sai ensi-iltansa Cannesin elokuvajuhlilla vuonna 2006. Elokuva kertoo Ranskan kuningattaresta Marie Antoinettesta ja perustuu löyhästi Lady Antonia Fraserin kirjoittamaan elämäkertaan "Marie Antoinette: The Journey". Elokuva ei kuitenkaan ole kokonaan faktaperäinen, ja siihen on sekoitettu elementtejä ja yksityiskohtia nykypäivän popkulttuurista.


title: Marie Antoinette (elokuva)

text: Elokuvassa Marie Antoinettea näyttelee Kirsten Dunst, joka oli pääosassa myös Coppolan esikoiselokuvassa "Virgin Suicides". Muissa osissa ovat muun muassa Jason Schwartzman, Judy Davis, Rip Torn, Rose Byrne, Steve Coogan, Asia Argento ja Marianne Faithfull.


title: Marie Antoinette (elokuva)

text: Elokuvan musiikkituottajana on toiminut Brian Reitzell ja kuvaajana Lance Acord. Tuottajina ovat Ross Katz ja Sofia Coppola sekä vastaavina tuottajina Fred Roos ja Francis Ford Coppola.


title: Marie Antoinette (elokuva)

text: Elokuva on kuvattu kokonaisuudessaan Ranskassa Versaillesin ja Chantillyn palatseissa.


title: Marie Antoinette (elokuva)

text: Nelitoistavuotias Maria Antonia Josepha Johanna (Kirsten Dunst) on kaunis ja hurmaava mutta naiivi Itävallan keisarinna Maria Teresian (Marianne Faithfull) nuorin tytär. Keisarinna valitsee nuorimman tyttärensä tämän pikkuserkun, Ranskan kruununprinssi Ludvig XVI:n (Jason Schwartzman), vaimoksi. Näin keisarinna sinetöi kahden kilpailevan maan, Itävallan ja Ranskan, välisen liiton.


title: Marie Antoinette (elokuva)

text: Marie Antoinette matkustaa Ranskaan ja luopuu kaikesta, mikä sitoo hänet vanhaan kotimaahansa. Hän tapaa Ludvig XV:n (Rip Torn) ja tulevan aviomiehensä eli Ranskan kruununprinssin. Pian sen jälkeen kruununprinssi ja Marie Antoinette menevät naimisiin. Nuorenparin liiton kunniaksi nostetaan malja ja heitä kannustetaan tekemään perillinen mahdollisimman pian. Seuraavana päivänä kerrotaan kuitenkin, ettei parin hääyönä ”tapahtunut mitään”.


title: Marie Antoinette (elokuva)

text: Aika kuluu. Marie Antoinette, jota seuraa jatkuvasti epätoivottu palvelijoiden ja aatelisnaisten virta, alkaa tuntea Versailles'n hovielämän tukahduttavaksi. Hovimiehet väheksyvät häntä ulkomaalaisena, vieläpä itävaltalaisena, ja syyttelevät häntä jatkuvasti siitä, ettei hän ole tehnyt kuninkaallista perillistä.


title: Marie Antoinette (elokuva)

text: Ranskan hovissa rehottavat juorut, ja Marie Antoinette ruokkii niitä jatkuvasti uhmaamalla hovin rituaalisia muodollisuuksia: hän käy aviomiehensä ja tämän ystävien kanssa metsällä, taputtaa oopperassa ja halveksii usein aristokraatteja ja näiden perheitä.


title: Marie Antoinette (elokuva)

text: Vuosien mittaan Maria Theresa jatkaa kirjoitteluaan tyttärelleen ja neuvoo, miten tehdä vaikutus kruununprinssiin ja vietellä tämä. Hän myös neuvoo tytärtään lakkaamaan halveksimasta Madame du Barrya (Asia Argento), joka on Ludvig XV:n alhaista syntyperää oleva rakastajatar ja jota miltei koko hovi inhoaa. Madame du Barryn väheksyminen on kuitenkin miltei sama asia kuin itse kuninkaan käytöksen kritisoiminen. Viimein Marie Antoinette puhuu Madame du Barrylle huomauttamalla palatsin vastaanotossa: ”Versailles'ssa on paljon väkeä tänään.” Siirryttyään eteenpäin suurlähettiläs Mercyn (Steve Coogan) kanssa Marie Antoinette kuitenkin huomauttaa äskeisten sanojen ollen viimeiset, jotka hän tulee koskaan sanomaan du Barrylle.


title: Marie Antoinette (elokuva)

text: Marie Antoinette alkaa vähitellen sopeutua uuteen elämäänsä ja ympäröi itsensä muutamilla uskotuilla. Hän löytää lohtua myös prameiden vaatteiden ja kenkien ostelusta, ylenpalttisten leivonnaisten syömisestä (jotka Laduréen leipomo teki elokuvaa varten) ja uhkapelien pelaamisesta hovinaistensa kanssa. Eräänä yönä Marie Antoinette, hänen aviomiehensä ja muutamat ystävät osallistuvat anonyymeinä Pariisissa pidettyihin naamiaisiin. Naamiaisissa Marie Antoinette tapaa ruotsalaisen kreivi Axel von Fersenin (Jamie Dornan).


title: Marie Antoinette (elokuva)

text: Kun Ludvig XV viimein kuolee, hänen pojastaan, Ludvig XVI:stä kruunataan Ranskan kuningas. Sekä Ludvig XVI että hänen vaimonsa Marie Antoinette pelkäävät olevansa liian nuoria hallitsijoiksi.


title: Marie Antoinette (elokuva)

text: Ranskan työväenluokan keskuudessa lisääntyvästä köyhyydestä ja levottomuudesta huolimatta Marie Antoinette ei luovu tuhlailevasta elämäntyylistään. Sillä välin Ludvig jatkaa sijoittamistaan ulkomailla käytyihin sotiin, minkä seurauksena Ranska joutuu yhä syvemmälle velkakierteeseen.


title: Marie Antoinette (elokuva)

text: Marie Antoinetten veli, Pyhän Rooman keisari Joosef II (Danny Houston), saapuu vierailulle ja moittii sisartaan jatkuvista juhlista sekä epämääräisistä tuttavuuksista, mutta Marie Antoinette ei ota neuvoja kuuleviin korviinsa. Sitten Joosef tapaa kuninkaan kuninkaallisessa eläintarhassa ja selittää tälle seksuaalisen kanssakäymisen ”mekaniikkaa” käyttämällä esimerkkinä ”avainten tekemistä”. Kuninkaan lempiharrastus on nimittäin lukkojen ja avaimien teko. Sinä yönä kuningas ja Marie Antoinette harrastavat seksiä ensimmäistä kertaa, ja joulukuun 18. päivänä vuonna 1778 nuori kuningatar synnyttää tytön, Marie Thérèsen. Pikkuprinsessan kasvaessa Marie Antoinette kuluttaa yhä enemmän aikaansa Petit Trianonissa, joka on Versailles'n mailla sijaitseva pieni linna. Samaan aikaan Marie Antoinette aloittaa myös suhteen von Fersenin kanssa.


title: Marie Antoinette (elokuva)

text: Kun Ranskan talouskriisi pahenee, ruoanpuutteesta sekä mellakoista tulee arkipäivää. Alamaisten saama kuva Marie Antoinetten on nyt täysin tuhoutunut: kuningattaren viettämä luksuselämä ja näennäinen välinpitämättömyys tavallisten ihmisten jokapäiväistä kamppailua kohtaan saavat kansan kutsumaan häntä Madame Déficitiksi (ranskaksi ”rouva Kassavaje”). Marie Antoinette alkaa kuitenkin tulla kypsemmäksi, ja näin ollen hän keskittyy vähemmän sosiaalisen elämäänsä ja enemmän omaan perheeseensä. Hän tekee myös muutamia omasta mielestään merkittäviä taloudellisia säästöjä päättämällä muun muassa lopettaa timanttien ostelun. Muutama kuukausi äitinsä kuoleman jälkeen marraskuussa vuonna 1780 Marie Antoinette synnyttää pojan, Louis-Josephin, josta tulee uusi kruununprinssi. Marie Antoinette synnyttää myös toisen pojan, joka kuitenkin kuolee.


title: Marie Antoinette (elokuva)

text: Kun Ranskan vallankumous alkaa, kuninkaallinen perhe päättää jäädä Ranskaan toisin kuin suurin osa aatelistosta. Mellakoivat pariisilaiset pakottavat kuninkaallisen perheen jättämään Versailles'n ja lähtemään Pariisiin. Elokuva päättyy, kun kuninkaallinen perhe istuu vaunuissa matkalla kohti Tuileries'n palatsia. Elokuvan viimeisessä kuvassa nähdään kuningattaren tuhoutunut makuuhuone.


title: Marie Antoinette (elokuva)

text: Seuraavassa on listattu elokuvan lopputeksteissä mainitut musiikkikappaleet, niiden tekijät ja esittäjät:


title: Ticonderogan linnoituksen valtaus

text: Ticonderogan linnoituksen valtaus tapahtui New Yorkin osavaltion pohjoisosassa Yhdysvaltojen vapaussodan alkuvaiheessa 10. toukokuuta 1775.


title: Ticonderogan linnoituksen valtaus

text: Toukokuussa 1775 Ticonderogan linnoituksessa oli brittiarmeijan 22 sotilaan varuskunta. Amerikkalaiseverstien Ethan Allenin ja Benedict Arnoldin johdolla pieni joukko vermontilaisia miliisejä valtasivat linnoituksen kävelemällä sisään lukitsemattomasta portista. Koska britit olivat nukkumassa valtaus onnistui ilman uhreja.


title: Ticonderogan linnoituksen valtaus

text: Amerikkalaiset saivat saalikseen ison määrän kanuunoita ja ruutia, jotka kuljetettiin talvella 1775-1776 täydennysmateriaaliksi Bostonin piirittäjille 300 kilometrin päähän.


title: High Voltage

text: High Voltage on englantia, ja tarkoittaa korkeajännitettä. Lisäksi se voi tarkoittaa seuraavia:


title: Kuantan

text: Kuantan on Malesian Pahangin osavaltion pääkaupunki. Kuantan sijaitsee Malakan niemimaan itärannalla, Etelä-Kiinan meren rannikolla Kuantan-joen suulla, puolessa välissä Singaporen ja Kota Bharun välillä. Kaupungissa on asukkaita 461 000.


title: Kuantan

text: Asukkaista noin puolet on malaijeja ja kolmannes etnisiä kiinalaisia. Kaupungin väestöä työllistävät turismi, kalastus, puunjaolostusteollisuus ja petrokemian teollisuus. Se on merkittävä satama, josta pääsee Kuala Lumpuriin kahta moottoritietä pitkin. Turisteja houkuttavat alueen rannat ja vesiputoukset sekä miellyttävä ilmasto.


title: Mököinen

text: Mököinen on Salon kaupunginosa, joka käsittää Mököistenmäen alueen ja Helsingintien varressa Vähäjoen toisella puolella olevan alueen. Alue rajoittuu Tahkonkatuun, Perniöntiehen, Otsonkatuun, Helsingintiehen ja Pahkavuoren mäkeen.


title: Mököinen

text: Alueella sijaitsee Keskustan koulu.


title: Mököinen

text:
Mököistenmäki kuului Joensuun kartanon maihin, ja siellä oli 1900-luvun alussa katajikkoa ja yksi makasiini.
1920-luvulla alettiin rakentaa ensimmäisiä omakotitaloja ja 1950-luvun lopulla alettiin rakentaa korkeita kerrostaloja.


title: Toivekonsertti

text: Toivekonsertti voi tarkoittaa:


title: Lukkarinmäki

text: Lukkarinmäki on Salon kaupunginosa keskustasta Perniön suuntaan. Lukkarinmäki rajoittuu Perniöntiehen, Vähäjokeen, rantarataan, Raivonkatuun ja Tehdasaukioon.


title: Lukkarinmäki

text: Alueella sijaitsee Uskelan kivikirkko joka valmistui vuonna 1832. Vuonna 1856 alettiin rakentaa Salon Oluttehdasta Vähäjoen rantaan ja se valmistui 1856.


title: Azambuja

text: Azambuja on kunta Portugalissa, Lissabonin piirissä, Lezíria do Tejossa, Alentejon alueella. Kunnan pinta-ala on 262,7 km² ja asukasluku oli noin 21 800 vuonna 2011. Asukastiheys on 81/km². Azambujan pormestari on Luís de Sousa ja kunnan vapaapäivä on helatorstaina. Kunnalla on yhdeksän freguesiaa.


title: Wand’rin’ Star (albumi)

text: Wand’rin’ Star on vuonna 1999 julkaistu kokoelmalevy, joka sisältää musiikkia 1950- ja 1960-lukujen western-elokuvista.


title: Biratnagar

text: Biratnagar (; Birāṭnagar, Wirāṭnagar) on kaupunki Nepalin Kosin vyöhykkeen Morangin piirikunnassa, lähellä Intian rajaa. Kaupungissa asuu noin 170 000 ihmistä. Se on ympäröivän riisinviljelyseudun keskuspaikka jonka kautta kulkee kauppaa ulkomaille, lähinnä etelänaapurina olevan Intian Biharin osavaltion puolelle.


title: Biratnagar

text: Biratnagarista pääsee Kathmanduun sekä lentäen että maanteitse. Kaupungin lentokenttä palvelee koko Itä-Nepalin vuoristoseutua.


title: Biratnagar

text: Biratnagarin ilmasto on mantereinen; lämpötila vaihtelee viiden ja 40 asteen välillä. Kuuminta on touko-kesäkuussa. Kovimmat sateet ajoittuvat kesämonsuunin aikaan heinä-elokuuhun. Kylmintä on tammi-helmikuussa.


title: Shakkinyrkkeily

text: Shakkinyrkkeily on urheilulaji, jossa yhdistyvät shakki ja nyrkkeily. Lajin kehitti vuonna 2003 alankomaalainen performanssitaiteilija Iepe Rubingh sarjakuvapiirtäjä Enki Bilalin vuonna 1992 ilmestyneen sarjakuvan "Froid-Équateur" (suomeksi "Kylmä päiväntasaaja") innoittamana. Uuno Turhapuroa on joissakin lähteissä pidetty ensimmäisenä shakkinyrkkeilijänä. Turhapuro nyrkkeilee ja pelaa samaan aikaan puhelimen kautta shakkia elokuvassa "Uuno Turhapuro herra Helsingin herra".


title: Shakkinyrkkeily

text: Shakkinyrkkeilyottelu koostuu parittomasta määrästä eriä, joissa vuoron perään pelataan kolme minuuttia shakkia ja nyrkkeillään kolme minuuttia (aiemmin neljä minuuttia shakkia ja kaksi minuuttia nyrkkeilyä). Erien välillä on lyhyt tauko, jonka aikana kilpailivat vaihtavat varusteitaan. Shakissa kummallakin pelaajalla on yhdeksän minuuttia aikaa siirtojensa tekemiseen. Ottelu voi päättyä shakkimattiin, pelaajan shakkisiirtoihin käytettävän ajan loppumiseen, tyrmäykseen, tuomarin päätökseen nyrkkeilyerän aikana tai vastustajan luovuttamiseen shakki- tai nyrkkeilyerän aikana. Erien lukumäärä ja kestot voivat vaihdella otteluillan ohjelman vaatimusten ja järjestäjän päätösten pohjalta.


title: Shakkinyrkkeily

text: Shakkinyrkkeilyn kansainvälinen kattojärjestö on "World Chess Boxing Organisation" eli WCBO. Lajin ensimmäiset maailmanmestaruuskilpailut järjestettiin Amsterdamissa, Hollannissa vuonna 2003. Tuolloin voiton vei lajin kehittäjä Iepe Rubingh itse. Ensimmäiset Euroopan-mestaruuskilpailut järjestettiin lokakuussa 2005, ja mestaruuden vei bulgarialainen Tihomir Titško. Myös kansainvälisen shakkiliiton FIDE:n puheenjohtaja Kirsan Iljumžinov on esiintynyt näytösluonteisessa shakkinyrkkeilyottelussa.


title: Shakkinyrkkeily

text: Laji on suosittu paitsi Rubinghin kotikaupungissa Berliinissä, myös Siperiassa, jossa lajin MM-kisoissa marraskuussa 2009 oli läsnä 2 000 katsojaa. Mestaruuden voitti Leo "Granit" Kraft. Muita keskuksia ovat Lontoo, Milano ja Kalkutta Intiassa.


title: Shakkinyrkkeily

text: Suomessa perustettiin Suomen Shakkinyrkkeilyklubi ry marraskuussa 2014 ja säännöllinen harjoittelu aloitettiin Helsingin Tarmon tiloissa Helsingissä tammikuussa 2015. Klubi on sittemmin siirtynyt harjoittelemaan Savate Klubille Sörnäisiin. Lars "Lazarus" Björknäs on ensimmäinen suomalainen shakkinyrkkeilijä joka on otellut kansainvälisillä areenoilla. Muita ulkomailla yksittäisiä otteluita otelleita suomalaisia shakkinyrkkeilijöitä ovat Kai Salminen, Tero "El Toro" Weckroth ja Ville "Jukola" Mäkinen. Vain Salminen ja Mäkinen ovat voittaneet ottelunsa.


title: Shakkinyrkkeily

text: Suomalainen shakkinyrkkeily nousi uudelle tasolle vuonna 2018 kun entinen ammattinyrkkeilijä Sakari Lähderinne voitti alle 75-kiloisten maailmanmestaruuden Kolkatassa Intiassa pidetyissä kisoissa. Sakari päihitti finaalissa kovan vastustajan, venäläisen Denis Gurban.


title: Diwali

text: Diwali (sanskritiksi: दीपावली Dīpāvalī, tamiliksi: தீபாவளி, nepaliksi: दीपावली tai तिहार, hindiksi: दिवाली, gudžaratiksi: દિવાળી, marathiksi, दिवाळी, kannadaksi: ದೀಪಾವಳಿ, konkaniksi: धाकली दिवाळी, malajalamiksi: ദീപാവലി, orijaksi: ଦୀପାବଳୀ, pandžabiksi: ਦਿਵਾਲੀ, teluguksi: దీపావళి, urduksi: دیوالی Dīvālī) (myös divali) eli deepavali on hindujen tärkeä vuotuinen juhla, jota viettävät myös sikhit ja jainalaiset. Diwalin suora käännös tarkoittaa valon tai lamppujen juhlaa, ja se symboloi hyvyyden voittoa pahuudesta. Diwalin kunniaksi sytytetään lamppuja ja järjestetään ilotulituksia. Nimeä diwali käytetään Pohjois-Intiassa ja Nepalissa, kun taas deepavali-nimi on käytössä Intian eteläisemmissä osissa.


title: Diwali

text: Diwalia vietetään Ashwayua-kuukauden lopussa, joka sattuu yleensä loka-marraskuun vaihteeseen. Juhla kestää viisi päivää. Monille hinduille se on uuden vuoden alkamisjuhla. Se on myös sikheille tärkeä juhla, Kultaisen temppelin perustamisen vuosipäivä. Intiassa diwalia vietetään kansallisena juhlapäivänä uskonnosta riippumatta.


title: Diwali

text: Erityisesti Länsi-Bengalissa diwalia juhlitaan suuren jumalattaren, Devin voittona pahuudesta, erityisesti sotaisan neitojumalatar Durgan hahmossa. Yhdeksän yön ("Navaratri") ajan jumalatarta palvotaan hänen monissa muodoissaan. Kolmena ensimmäisenä päivänä palvotaan viisauden ja oppimisen jumalatar Sarasvatia, jolloin kukaan talossa ei saa tehdä työtä eikä opiskella, koska opiskelun ja työn välineet lasketaan Sarasvatin alttarille lepäämään jumalattaren siunattaviksi. Kolmena seuraavana päivänä juhlistetaan Lakshmia, vaurauden, onnen, elinvoiman ja hyvinvoinnin jumalatarta, ja pyydetään tältä hyvää onnea tulevaksi vuodeksi. Viimeisten kolmen päivän ajan kunnioitetaan Kalia, jotta tämä raivaisi esteet tieltään ja poistaisi hengellisen että maallisen pimeyden.


title: Diwali

text: Toisten myyttien mukaan diwalia juhlitaan Raman Sri Lankassa kukistamien demonien voiton kunniaksi. Diwali on virallinen vapaapäivä Intiassa, Nepalissa, Sri Lankassa, Myanmarissa, Mauritiuksella, Guyanassa, Trinidad ja Tobagossa, Surinamessa, Malesiassa, Singaporessa ja Fidžisaarilla.


title: William Wordsworth

text: William Wordsworth (7. huhtikuuta 1770 Cockermouth – 13. huhtikuuta 1850 Ambleside) oli englantilainen runoilija ja kuningaskunnan hovirunoilija eli Poet Laureate.


title: William Wordsworth

text: Wordsworth eli lapsuutensa Pohjois-Englannissa Cumbrian järviseudulla, joka on tunnettu maalauksellisen kauniista maisemistaan. Vaikka hän menetti vanhempansa jo varhain, oli hänellä hyvien kasvattajien ansiosta onnellinen lapsuus.


title: William Wordsworth

text: Vuosina 1791–1792 Wordsworth oleskeli Ranskassa ja koki paikan päällä suuren vallankumouksen tapahtumat. Hän innostui vallankumouksesta jopa niin paljon, että yritti saada Ranskan kansalaisuuden. Vallankumous oli hänen mielestään tienraivaaja uudelle aikakaudelle, jolloin ihmiset olisivat vapaita ja täydellisiä. Haaveet uudesta aikakaudesta sortuivat kuitenkin pian: valta päätyi Ranskassa Robespierren ja Napoleonin kaltaisille diktaattoreille, ja vallankumouksen ylevät periaatteet hylättiin. Wordsworth ajoi kuitenkin vielä Englannissa köyhien asiaa.


title: William Wordsworth

text: Vuonna 1795 Wordsworth tutustui runoilija Samuel Coleridgeen. Tämä tuttavuus johti hedelmälliseen yhteistyöhön, jonka tuloksena oli vuonna 1798 julkaistu runokokoelma "Lyrical Ballads". Wordsworthin ja Coleridgen katsotaan aloittaneen tällä runokokoelmalla englantilaisen runouden romanttisen tyylisuuntauksen.


title: William Wordsworth

text: Wordsworth pyrki kirjoittamaan runonsa kansantajuisesti, luonnollisen selkeällä tyylillä. Hänen tavoitteenaan oli hylätä kaikki turha koristeellisuus ja sievistely. Runojen aiheena oli useimmiten luonnon ja ihmisen välinen suhde. Wordsworthilla oli kyky haltioitua luonnon kauneudesta, ja hän pyrki runoillaan tallettamaan nuo kokemansa voimakkaat tunteet.


title: William Wordsworth

text: Vuosia 1798–1807 pidetään Wordsworthin parhaana luomiskautena. Hän kirjoitti tuolloin muun muassa omaelämäkerrallisen runoteoksen "The Prelude" ("Alkusoitto"), joka tosin julkaistiin vasta hänen kuolemansa jälkeen. Suuri runoelma ihmisestä ja luonnosta, "The Recluse" ("Erakko"), jäi keskeneräiseksi.


title: William Wordsworth

text: Wordsworth avioitui vuonna 1802 Mary Hutchinsonin kanssa. Hän oli jo vuonna 1799 muuttanut takaisin lapsuutensa maisemiin Cumbriaan, ja siellä hän myös asui koko loppuelämänsä. Hän sai viran postilaitoksesta, mutta jatkoi runoilemista kuolemaansa asti. Yleisesti ollaan kuitenkin sitä mieltä, että Wordsworthin runous menetti 1810-luvulta alkaen alkuperäistä ilmaisuvoimaansa. Nuoruuden vallankumouksellisuus vaihtui jäyhään konservatismiin. Wordsworth vastusti tyttöjen koulutusta, orjuuden lakkauttamista, katolilaisten oikeuksia sekä rautateiden rakentamista järviseudulle, koska pelkäsi että sinne tulisi liikaa ”vääränlaisia ihmisiä”.


title: William Wordsworth

text: Wordsworthin sisar Dorothy (1771–1855) asui vuodesta 1795 yhdessä veljensä kanssa. Sisarukset olivat erittäin läheisiä toisilleen, ja William sai moniin runoihinsa aiheet Dorothyn tekemistä havainnoista luonnossa. Dorothyn päiväkirjat kertovat elämästä runoilijan lähipiirissä.


title: Toivo Rautavaara

text: Toivo Fredrik Rautavaara (27. helmikuuta 1905 Viipurin maalaiskunta – 4. maaliskuuta 1987 Helsinki) oli suomalainen hyötykasvitutkija, maatalous- ja metsätieteiden tohtori ja terveiden elämäntapojen puolestapuhuja, jolle myönnettiin professorin arvonimi. Hän oli Juho Vainion säätiön puheenjohtaja ja säätiön julkaiseman TEE-lehden päätoimittaja.


title: Toivo Rautavaara

text: Rautavaaran vanhemmat olivat opettajia. Hän vietti osan lapsuuttaan kasvattiperheessä. Hän opiskeli maatalous- ja metsätieteitä, valmistui tohtoriksi 1947, kirjoitti ja luennoi etenkin Helsingissä ja Turussa, toimi elintarviketeollisuudessa tuotekehittelijänä, sanomalehtialalla, mainostajana, opettajana, maataloushallinnon virkamiehenä ja jäi eläkkeelle maatilahallinnon puutarhaosaston osastopäällikön virasta 1972. Tämän jälkeen hän antautui kokopäivätoimisesti tutkimustyölle. Ammatillisten tehtävien ohella hän toimi aktiivisesti useissa järjestöissä, kuten maailmanlaajuisesti ensimmäisenä asialle omistautuneessa Lihavuudenvastustamisyhdistys ry:ssä, jonka puheenjohtajana hän toimi useita vuosia.


title: Toivo Rautavaara

text: Rautavaara tuli tunnetuksi edustamiensa tieteiden popularisoijana ja kansanvalistajana. Hän otti elämäntehtäväkseen valistaa suomalaisia terveellisistä elämäntavoista ja luonnonmukaisesta viljelystä, ja hän puhui ympäristöarvoja kunnioittavan elämäntavan puolesta. Hän kirjoitti näistä aiheista 32 teosta, joihin kuuluvat muun muassa "Sieniaapinen" (1942), "Suomen sienisato" (väitöskirja, 1947), "Miten luonto parantaa", "Syömällä solakaksi" (1951) ja "Mihin kasvimme kelpaavat" (1942). Viimeksi mainittu, uusien painoksien myötä klassikoksi noussut teos opetti jo pula-aikana suomalaisille, miten hyödyntää luonnonkasveja ruokana ja eläinten rehuna. Kirja sisältää kattavan valikoiman reseptejä eri kasvien ravintokäytöstä. Jotkut neuvoista on myöhemmin todettu kyseenalaisiksi. Rautavaaran näkemys, että kaikki sienet tai vaikkapa vehkat olisivat syöntikelpoisia, ei nykytietämyksen mukaan ole aukottomasti totta.


title: Toivo Rautavaara

text: Hän myös kehitti suomen kieltä: sanat "luonnonmukainen", "herukka", "tuoremehu", "luontaistuote" ja "Mehu-Maija" ovat hänen kehittämiään. Yhteiskunnallisilta näkemyksiltään Rautavaara oli visionääri, joka vastusti niin "holhousyhteiskuntaa" kuin metsien yksipuolista käyttöä ja kannatti energia- ja rehumetsien hyödyntämistä, luonnonmukaista ravintoa ja lyijytöntä bensiiniä.


title: Toivo Rautavaara

text: Rautavaaran vaimo Karin (o.s. Kajava, 1901–1981) toimi kielenkääntäjänä ja Eduskunnan konekirjoittajana. Liitosta syntyi yksi lapsi, Helinä Rautavaara (1928–1998). Toivo Rautavaaran laaja, kansainvälinen luonnonkasvien ja -sienten käyttöä käsittelevä kirjasto on lahjoitettu osin Juho Vainion säätiölle, jonka puheenjohtajana hän toimi, ja osin Maa- ja elintarviketalouden tutkimuskeskukselle.


title: Toivo Rautavaara

text: Toivo Rautavaaran muistoksi on perustettu mitali, jonka myöntää Juho Vainion säätiö.


title: Ferzan Özpetek

text: Ferzan Özpetek (s. 3. helmikuuta 1959 Istanbul) on turkkilainen, sittemmin italialaistunut elokuvaohjaaja.


title: Ferzan Özpetek

text: Özpetek muutti Italiaan vuonna 1978 opiskellakseen Roomassa draamaa sekä taiteen ja elokuvien historiaa. Ensimmäisen pitkän elokuvansa, "Hamam - turkkilainen kylpylä", hän ohjasi vuonna 1997. Tämän jälkeen Özpetek on ohjannut neljä muutakin elokuvaa ja hänen kuudes elokuvansa, italiankieliseltä nimeltään "Saturno contro", valmistuu vuonna 2007.


title: Poisonblack

text: Poisonblack oli suomalainen metalliyhtye, jonka Sentenced-yhtyeen laulaja Ville Laihiala perusti oululaismuusikoiden kanssa vuonna 2000. Yhtye jäi määrittelemättömän pituiselle tauolle vuonna 2015. Laulamisen ohella vuosikausia kitaransoittoa harrastanut Laihiala halusi kokeilla siipiään myös kitaristina. Yhtye on julkaissut kuusi studioalbumia.


title: Poisonblack

text: Poisonblackin ensimmäisellä, vuonna 2003 Century Media -levy-yhtiön kautta julkaistulla "Escapexstacy"-albumilla laulusta vastasi Charon-yhtyeen Juha-Pekka Leppäluoto. Leppäluoto joutui kuitenkin pian ensimmäisen albumin julkaisun ja sitä seuranneen kiertueen jälkeen jättämään tehtävänsä keskittyääkseen pääyhtyeeseensä.


title: Poisonblack

text: Poisonblackin toinen albumi "Lust Stained Despair", jolla myös laulajan tehtävät siirtyivät Laihialan vastuulle, julkaistiin 30. elokuuta 2006 ja sijoittui parhaimmillaan toiseksi Suomen albumilistalla. Syksyllä 2006 yhtye kiersi Eurooppaa italialaisen Lacuna Coilin kanssa.


title: Poisonblack

text: Poisonblack nauhoitti kolmannen albuminsa Soundmix Studiolla kotikapungissaan Oulussa. "A Dead Heavy Day" -niminen albumi julkaistiin 27. elokuuta 2008. Loka-marraskuussa 2008 Poisonblack oli mukana Century Media Recordsin järjestämällä Where Death Is Most Alive -nimisellä Euroopan-kiertueella, jolla esiintyi myös Dark Tranquillity ja Fear My Thoughts.


title: Poisonblack

text: Yhtye aloitti neljännen albuminsa nauhoitukset elokuussa 2009 Hiili Hiilesmaan johdolla. "Of Rust and Bones" -albumi julkaistiin 17. maaliskuuta 2010. "Drive"-albumi ilmestyi 2011 ja "Lyijy" 2013. "Lyijyllä" kokoonpano oli Ville Laihiala (laulaja-kitaristi), Antti Remes (basisti), Tarmo Kanerva (rummut), Marco Sneck (koskettimet) ja Antti Leiviskä (kitara).


title: Poisonblack

text: Toistaiseksi viimeisen esiintymisensä Poisonblack teki 21. elokuuta 2015 Oulun 45 Special -klubilla, minkä jälkeen yhtye jäi määrittelemättömän pituiselle tauolle.


title: Katseet ikkunassa

text: Katseet ikkunassa (ital. "La Finestra di Fronte") on turkkilais-italialaisen elokuvaohjaaja Ferzan Özpetekin neljäs täyspitkä elokuva, joka valmistui vuonna 2003. Elokuvan käsikirjoitti Özpetek itse yhdessä Gianni Romolin kanssa.


title: Katseet ikkunassa

text: Elokuva voitti Italiassa viisi arvostettua Donatello-palkintoa, se palkittiin parhaana elokuvana ja parhaana opetuselokuvana. Lisäksi naispääosan esittäjä Giovanna Mezzogiorno palkittiin parhaasta naispääosasta ja Massimo Girotti parhaasta miespääosasta. Viides palkinto tuli parhaasta musiikista. Elokuvan tunnuskappale on italialaislaulajatar Giorgian esittämä "Gocce di Memoria".


title: Katseet ikkunassa

text: "Katseet ikkunassa" sai Karlovy Varyn kansainvälisillä elokuvajuhlilla kolme palkintoa.


title: Kalle Blomkvist

text: Kalle Blomkvist on henkilöhahmo Astrid Lindgrenin kirjoissa. Kalle on sekatavarakauppiaan poika, ensimmäisessä kirjassa 13-vuotias ja seuraavissa 14 ja 15. Hän asuu ruotsalaisessa pikkukaupungissa ja kuvittelee mielellään olevansa etsivä.


title: Kalle Blomkvist

text: Kallen parhaat ystävät ovat Anders ja Eva-Lotta. He kutsuvat itseään Valkoisiksi ruusuiksi. Heidän ”vihollisiaan” ovat Punaiset ruusut eli Sixten, Benka ja Jonte. Nämä kaksi ryhmää käyvät keskenään Ruusujen sotaa ”valtakivestä”.


title: Kalle Blomkvist

text: Kalle ystävineen on pääosassa seuraavissa kirjoissa ja elokuvissa:


title: Myllypuron vesitorni

text: Myllypuron vesitorni sijaitsee Helsingin Vartiokylän kaupungiosassa Myllypuron osa-alueella Viilarintien pohjoispuolella. Se valmistui vuonna 1965. Vesitornin suunnitteli arkkitehti Bertel Saarnio ja rakennesuunnittelusta vastasi Insinööritoimisto P. Simula. Rakentajana toimi Silta ja Satama Oy.


title: Myllypuron vesitorni

text: Myllypuron vesitorni koostuu kahdesta päällekkäin olevasta kartion muotoisesta vesisäiliöstä, jotka toimivat täysin erillään toisistaan ja kuljettavat vettä eri painepiireihin. Isompi alavesisäiliö on jaettu kahteen erilliseen lohkoon mahdollistaen näin altaan puhdistamisen, ilman vedenjakelun katkaisemista.


title: Myllypuron vesitorni

text: Tornin korkeus perustuksista on 49,5 metriä ja merenpinnasta yli 90 metriä. Alavesisäiliön tilavuus on 11 000 m ja ylävesisäiliön tilavuus 2 400 m³, yhteensä siis 13 400 m. Torni on rakennettu paikallavalaen. Julkisivu on kauttaaltaan lämpöeristetty ja rakennus on varustettu tihkuveden tarkkailutilalla. Varren ja alemman säiliön lämpöeristeenä on käytetty kevytsoraharkkoja. Ylemmän säiliön eristeenä on käytetty kevytsorabetonia. Julkisivun suojaksi on kauttaaltaan ruiskutettu neljän sentin paksuinen betonikerros.


title: Myllypuron vesitorni

text: Tornissa on myös radiotukiasema antenneineen ja suurtehohälytin. Torni on suunniteltu niin, että sitä voidaan näyttää yleisölle tarvittaessa: siellä on WC, 8 porrastasoa ja leveä ylätasanne kaiteineen.


title: Myllypuron vesitorni

text: Myllypuron vesitorni oli aikoinaan valaistu vihreäksi, ylävesisäiliötä myöten 1990-luvun puolivälin paikkeilla.


title: 1. divisioona (jatkosota)

text: 1. divisioona oli Lounais-Suomen sotilasläänin perustama jatkosodan divisioona. Lounais-Suomen sotilaslääniin kuuluivat Turun, Varsinais-Suomen ja Vakka-Suomen suojeluskuntapiirit.Jalkaväkirykmentti 14:n perustaminen aloitettiin jo 16. kesäkuuta 1941, jolloin se myös alistettiin laivaston komentajalle. Se siirtyi Ahvenanmaalle miehitysjoukoksi 22. kesäkuuta. Divisioona sai kolmanneksi rykmentiksi pääosin Mynämäellä ja osittain Satakunnassa ja Messukylässä perustetun Jalkaväkirykmentti 60:n.


title: 1. divisioona (jatkosota)

text: 1. divisioona pyrittiin varustamaan määrävahvuuksien mukaan, joka pääosin onnistuikin, mutta joidenkin materiaalierien osalta määrävahvuuksia ei saavutettu.


title: 1. divisioona (jatkosota)

text: 1. divisioona jäi liikekannallepanosuunnitelman mukaisesti perustamisalueelleen Päämajan reserviksi.


title: 1. divisioona (jatkosota)

text: Yhtymien Päämajalle tekemien määräaikaisilmoitusten mukaan 1. divisioonan kokonaistappiot kaatuneina, haavoittuneina ja kadonneina olivat jatkosodan aikana yhteensä 9 401 henkeä.


title: CAF (täsmennyssivu)

text: CAF voi tarkoittaa seuraavia asioita


title: Baby Jane Holzer

text: Jane Holzer tai tunnetummin Baby Jane Holzer (os. Brookenfeld, s. 23. lokakuuta 1940) on yhdysvaltalainen malli sekä Andy Warholin ensimmäinen julkisuutta saanut supertähti. Hän on toiminut myös näyttelijänä ja elokuvatuottajana.


title: Baby Jane Holzer

text: Holzerin perhe oli varakas hänen isänsä Carl Brookenfeldin kiinteistökauppojen vuoksi. Holzer kasvoi Floridassa ja New Yorkissa. Hän opiskeli Cherry Lawn School-koulussa Connecticutissa ja sen jälkeen Finch Junior Collegessa kunnes hänet erotettiin. Tämän jälkeen Holzer aloitti uran mallina, ja pääsi kuuluisuuteen kun valokuvaaja David Bailey kuvasi hänet brittiläiseen "Vogueen" kesällä 1963. Holzer meni naimisiin suuren kiinteistöomaisuuden perijän Leonard Holzerin kanssa. Aviopari asui New Yorkin Park Avenuella.


title: Baby Jane Holzer

text: Holzer tapasi Andy Warholin vuonna 1963, jolloin Warhol pyysi Holzeria elokuvaansa "Soap Opera". Lempinimen "Baby Jane" Holzer sai kolumnisti Carol Bjorkmanilta. Elokuva "Mitä tapahtuikaan Baby Janelle?" oli juuri ilmestynyt, ja vaikka Björkman ei ollut elokuvaa nähnyt hän käytti nimeä yhteydessä Holzeriin. Holzer esiintyi myös Warholin elokuvissa "Batman Dracula", "Couch", "Thirteen Most Beautiful Women" ja "Camp". Holzer jätti pian kuitenkin Warholin ja tämän studion The Factoryn, Holzerin sanoman mukaan koska ei halunnut sekaantua huumeidenkäyttöön jota Warholin ympärillä harrastettiin yhä enemmän. Holzerin tilalle Warholin uudeksi supertähdeksi tuli perijätär Edie Sedgwick. Holzer pysyi kuitenkin kontaktissa Warholiin lähtönsä jälkeenkin.


title: Baby Jane Holzer

text: Holzer näytteli myöhemmin myös The Factoryn ulkopuolella elokuvissa "Futz!" (1969), "Ciao!Manhattan" (1972), "La Vallee Fantome" (1987) ja "Horror Workout" (1990). Hän esiintyi Broadwaylla näytelmässä "Gotta Go Disco", jota esitettiin muutaman viikon ajan. Holzer on tuottanut kaksi elokuvaa, "Spike of Bensonhurst" (1988) ja "Naked Tango" (1990). Holzer avasi myös jäätelökaupan nimeltä "Sweet Baby Jane's" Floridan Palm Beachille, ja on mukana kiinteistöinvestoinnissa.


title: Muurolan lukio

text: Muurolan lukio oli Rovaniemellä Muurolan kylässä sijainnut lukio, joka lakkautettiin vuonna 2016. Lukiolta oli noin 25 kilometriä Rovaniemen keskustasta lounaaseen. Lukion kanssa samalla kankaalla sijaitsee myös Muurolan peruskoulu. Ennen vuotta 2006 Muurolan lukio sijaitsi Rovaniemen maalaiskunnan puolella ollen maalaiskunnan ainoa lukio. Koulu aloitti toimintansa 5-vuotisena keskikouluna vuonna 1962, ja se laajennettiin 8-vuotiseksi eli lukion sisältäväksi vuonna 1969. Muurolan yhteiskoulun ensimmäisten vuosien ylioppilaista valtakunnallisesti tunnetuin on maaherra-ministeri-kansliapäällikkö Hannele Pokka, joka kävi jo kansakoulua samassa kylässä.


title: Muurolan lukio

text: Oppilaita lukiossa oli hieman alle kuusikymmentä. Opettajia koulussa oli 16. Lukion viimeisenä rehtorina toimi Reino Eero.


title: Muurolan lukio

text: Muurolan lukion abiturientit tekivät perinteisesti abimatkan Helsinkiin abivuotensa toisen jakson alussa.


title: Muurolan lukio

text: Kesäkuussa 2015 Rovaniemen kaupunginhallitus hyväksyi esityksen lukion lakkauttamisesta syksystä 2016 alkaen. Lakkautuksen seurauksena lukion oppilaat siirtyvät Rovaniemen keskustan lukioihin syyslukukaudeksi 2016, tosin lukuvuodeksi 2015–2016 lukioon valituille annettiin mahdollisuus siirtyä suoraan Rovaniemen keskustassa sijaitsevaan Lyseonpuiston lukioon.


title: Ølstykke

text: Ølstykke on entinen kunta Tanskassa Hovedstadenin hallintoalueella Själlannin saaren pohjoisosassa. Siellä oli 14 172 asukasta vuonna 2006. Ølstykke oli aiemmin itsenäinen kunta, kunnes se 1. tammikuuta 2007 liittyi perustettuun uuteen Egedalin kuntaan kahden muun kunnan kanssa Tanskan kuntauudistuksen yhteydessä.


title: George Herriman

text: George Joseph Herriman (2. elokuuta 1880 New Orleans, Louisiana, Yhdysvallat – 25. huhtikuuta 1944) oli yhdysvaltalainen sarjakuvapiirtäjä ja kuvittaja. Herrimanin perhe muutti 1880-luvulla Los Angelesiin, jotta perhettä ei luokiteltaisi Louisianassa orjiksi, vanhemmat olivat nimittäin kreoleja.


title: George Herriman

text: 1890-luvulla Herriman teki sekalaisia töitä kunnes pääsi 1897 kuvittajaksi ja kaivertajan apulaiseksi "Los Angeles Herald" -sanomalehteen. Hän teki pääasiassa kuvituksia, mutta pikkuhiljaa pääsi tekemään myös sarjakuvia, jotka käsittelivät lähinnä politiikkaa ja urheilua.


title: George Herriman

text: Vuonna 1900 hän muutti New Yorkiin, jossa työskenteli sekalaisissa töissä. 1902 Herriman meni naimisiin Mabel Bridgen kanssa. Heille syntyi kaksi tytärtä: Mabel (1902) ja Barbara (1909).


title: George Herriman

text: Herriman työskenteli eri lehdissä vuosina 1900–1910 tehden kuvituksia ja piirtäen sarjakuvia. Tuon ajan sarjakuvia ovat mm. "Musical Muse, Professor Otto and His Auto, Acrobatic Archie, Major Ozone's Fresh Air Crusade ja Gooseberry Sprigg."


title: George Herriman

text: 1910 hän pääsi William Randolph Hearstin omistamaan "New York Evening Journaliin" töihin, jossa hän piirsi "Dingbat Family" -sarjakuvaa (myöhemmin nimeksi tulee "The Family Upstairs"). Tämän sarjan alareunassa seikkailivat kissa ja hiiri, josta myöhemmin kehittyi oma sarja Krazy Kat.


title: George Herriman

text: Vuonna 1913 Herriman alkoi piirtää Krazy Katia omana sarjanaan. Se ilmestyi ensin strippisarjakuvana kunnes vuonna 1916 sitä alettiin julkaista myös sunnuntaisarjakuvana.


title: George Herriman

text: Vuonna 1922 Herriman muutti Hollywoodiin Kaliforniaan ja alkoi työskennellä kotona. Arizonan ja Utahin, varsinkin Monument Valleyn maisemat, vaikuttivat suuresti Herrimaniin. Krazy Kat -sarjakuvan kotipaikka onkin "Coconico County", joka sijaitsee aivan Monument Valleyn tuntumassa. Herrimanin piirrostyyli oli suorastaan surrealistista, varsinkin Krazy Katissa: maisema saattaa vaihtua ruudusta toiseen, henkilöhahmot tanssia tai seisoa päällään puhuessaan.


title: George Herriman

text: Elämänsä loppupuolella Herriman sairasti reumaa ja se vaikutti hänen piirtämiseensä ja piirrostyyliinsä: hän joutui tekemään sarjakuvansa raaputtamalla valkoisen esiin mustaksi tussatusta paperista. Krazy Kat oli Herrimanin päätyö, vaikka hän piirsikin tämän ohella muitakin sarjakuvia, muun muassa "Baron Beania."


title: George Herriman

text: William Randolph Hearst oli Herrimanin mesenaatti. Hän julkaisi ja antoi Herrimanin piirtää Krazy Katiaan, vaikka sen suosio laski vuosien myötä.


title: George Herriman

text: George Herriman kuoli 25. huhtikuuta 1944. Kuolinsyy oli kuolintodistuksen mukaan maksakirroosi (ei alkoholin aiheuttama). Herrimanin tuhkat levitettiin hänen pyynnöstään Monument Valleyyn.


Yhteinen ulko- ja turvallisuuspolitiikka (YUTP) on yksi Euroopan unionin ulkopolitiikan välineistä.
Se on toinen Euroopan unionin kolmesta peruspilarista. Vuonna 1992 allekirjoitettu Maastrichtin sopimus määrittelee YUTP:n käsittävän kaikki Euroopan unionin turvallisuuteen liittyvät kysymykset, mukaan lukien asteittain määriteltävä yhteinen puolustuspolitiikka. Amsterdamin ja Nizzan sopimukset edelleen syvensivät ja määrittelivät tarkemmin yhteistyötä muun muassa kriisinhallinnan ja Länsi-Euroopan unionin suhteen.


title: Yhteinen ulko- ja turvallisuuspolitiikka

text: Yhteisestä politiikasta huolimatta jäsenvaltiot vastaavat edelleen yksin omasta ulkopolitiikastaan ja turvallisuudestaan, sillä YUTP ei kuulu EU:n yksinomaiseen toimivaltaan. Toisaalta neuvosto pitää kuitenkin huolen siitä, että jäsenvaltiot pidättyvät toiminnasta, joka on unionin etujen vastaista tai heikentää sen yhdistävää vaikutusta jäsenvaltioiden kansainvälisissä suhteissa.


text: EU julkaisi vuonna 2003 ensimmäisen turvallisuusstrategiansa.


text: YUTP:n viisi päätavoitetta ovat


text: Politiikan välineitä ovat yhteiset kannanotot, strategiat ja operatiiviset toimet.


title: Dorchester Heightsin linnoittaminen

text: Dorchester Heightsin linnoittaminen oli sotatoimi, joka johti Bostonin piirityksen päättymiseen Yhdysvaltain vapaussodassa ja brittiarmeijan vetäytymiseen kaupungista 17. maaliskuuta 1776.


title: Dorchester Heightsin linnoittaminen

text: Yöllä 4. maaliskuuta 1776 kenraali George Washington solutti joukkonsa Dorchester Heights -nimiselle harjulle, josta oli suora näköala Bostoniin. Yhdysvaltalaiset olivat tuoneet Henry Knoxin aloitteesta Ticonderogasta tykkejä, joiden avulla heidän asemansa paranivat huomattavasti. Yön aikana joukot asettivat yli 50 tykkiä asemiin uhaten kaupungissa ja satamassa olevia brittiasemia.


title: Dorchester Heightsin linnoittaminen

text: Washington oli toivonut kenraali William Howen joukkoineen joko vetäytyvän tai yrittävän vallata harjun. Alustavasti Howe oli määrännyt joukkonsa hyökkäykseen, joka olisi mahdollisesti toistanut Bunker Hillin miestappiot. Sää kuitenkin muuttui ennen hyökkäyksen alkamista lumimyrskyksi, ja sään parannuttua Howe oli muuttanut mielensä hyökkäyksen järkevyydestä.


title: Dorchester Heightsin linnoittaminen

text: Howe määräsi joukkonsa vetäytymään Halifaxiin, Kanadan Nova Scotiaan. Howe lähetti yhdysvaltalaisjoukoille viestin, että kaupunki säästettäisiin, jos britit saisivat vetäytyä rauhassa. Lopulta 17. maaliskuuta 1776 britit (mukanaan lukuisia lojalisteja) purjehtivat kohti Halifaxia ja kenraali Washington oli saanut ensimmäisen voittonsa vapaussodassa.


title: Unbinilium

text: Unbinilium tai toiselta nimeltään eka-radium on väliaikainen nimi hypoteettiselle alkuaineelle, jota ei ole kokeellisesti pystytty valmistamaan. Sille on annettu väliaikaiseksi tunnukseksi Ubn ja sen järjestysnumero on 120.


title: Unbinilium

text: Saksalaiset ja venäläiset tutkijat ovat vuodesta 2007 lähtien yrittäneet valmistaa ainetta plutoniumista ja raudasta sekä uraanista ja nikkelistä siinä onnistumatta. Alkuaine 120 on siksi kiinnostava, että se saattaa kuulua stabiilisuuden saareen. Alkuaineen 120 pitäisi olla saaren raskain alkuaine, olettaen, että atomin ydin on pallomainen.


title: Unbinilium

text: Aineen puoliintumisaika olisi laskujen mukaan 1-20 mikrosekuntia. Se kuuluisi maa-alkalimetalleihin ja muistuttaisi todennäköisesti radiumia, mutta metalli olisi vieläkin reaktiivisempi kemiallisesti. Todennäköisiä yhdisteitä olisivat oksidi UbnO ja hydroksidi Ubn(OH).


title: Uneen vaivuttaminen

text: Uneen vaivuttaminen eli palliatiivinen sedaatio on lääketieteellinen menetelmä, jossa potilas vaivutetaan uneen saattohoidon viimeisessä vaiheessa. Hoitomenetelmässä käytetään kipulääkkeitä (opioideja), joiden vaikutuksesta keskushermosto lamaantuu (sedaatio) ja potilas kokee hyvänolontunteen.


title: Uneen vaivuttaminen

text: Uneen vaivuttaminen on saattohoidon viimeinen potilaan kivun lievitykseen ja kuolemanpelkoon liittyvä hoitomuoto. Potilaalle taataan mahdollisuus kivuttomaan kuolemaan viimeisten tuntien ja päivien aikana. Potilaan ruokinta yleensä lakkautetaan uneen vaivuttamisen aikana, mutta potilas on mahdollista herättää ruokintaa ja juomista varten.


title: Uneen vaivuttaminen

text: Uneen vaivuttamista ei rinnasteta eutanasiaan.


title: Levallois-Perret

text: Levallois-Perret [ləvalwa peʁɛ] on kunta Pariisin luoteisella esikaupunkialueella 6,4 kilometriä Pariisin keskustasta. Siellä on arviolta 65 374 asukasta (vuonna 2014) ja sen pinta-ala on 2,41 neliökilometriä, mikä tekee siitä Ranskan tiheimmin asutun kunnan.


title: Levallois-Perret

text: Bois de Boulognen puisto sijaitsee Levallois-Perret’n lounaispuolella. Kunta on vaurasta esikaupunkialuetta, joka koostuu lähinnä asuinalueista. Alueella on myös joidenkin yritysten pääkonttoreita. Kuntaa palvelee kolme metroasemaa: Louise Michel, Anatole France ja Pont de Levallois-Bécon. Kunnasta on yhteys myös Saint Lazaren rautatieasemalle Transilien-junalla. Levallois-Perret’n kunta operoi myös kahta aluetta kiertävää ilmaista linja-autolinjaa.


title: Manifestations of Plague and War

text: Manifestations of Plague and War on vanhan koulukunnan black metal -albumi, jonka Impious Havoc julkaisi kasettina vuonna 2006. Levy-yhtiönä toimi Wulfrune Worxxx ja kasetin painos rajattiin 300 kappaleeseen. Warfront Productions julkaisi "Manifestations of Plague and War" tallenteesta CD-version vuonna 2007.


title: Neutrik

text: Neutrik Group on liechtensteinilainen yritys, joka on valmistanut liittimiä vuodesta 1975. Valikoimaan kuuluu erityyppiset XLR-liittimet, plugit, jackit, Speakonit, PowerConit, Patch bayt, BNC:t ja lisäksi erilaisia erikoisliittimiä, kuten MiniCon, jne.


title: Neutrik

text: Neutrikilla on tehtaita ympäri maailmaa, esimerkiksi USA:ssa, Englannissa, Sveitsissä, Ranskassa, Saksassa, Japanissa ja Kiinassa. Tuotteita myydään yli 80 maassa. Pääkonttori sijaitsee Schaanissa, Liechtensteinissa.


title: John Aniston

text: John Anthony Aniston (syntyjään Ioannis Anastasakis, s. 24. heinäkuuta 1933 Kreeta) on kreikkalais-amerikkalainen näyttelijä ja näyttelijä Jennifer Anistonin isä.


title: John Aniston

text: Aniston syntyi Kreetan saarella. Hänen perheensä muutti Yhdysvaltoihin kun hän oli kahden, ja hänen isänsä Antonios Anastassakis vaihtoi perheen sukunimeksi Aniston. John Aniston valmistui Pennsylvanian osavaltionyliopistosta ja palveli Yhdysvaltain merivoimissa tiedustelu-upseerina muun muassa Panamassa.


title: John Aniston

text: Aniston on tuttu roolisuorituksistaan saippuasarjoissa. Hänet tunnetaan parhaiten Victor Kiriakisin roolista saippuasarjassa "Päivien viemää". Aniston on esiintynyt myös monissa muissa sarjoissa kuten "Gilmoren tytöissä".


title: Suomalainen elokuva

text: Suomessa on tehty elokuvia 1900-luvun ensimmäiseltä vuosikymmeneltä lähtien. Elokuvat olivat alusta lähtien joko lyhyitä dokumentaarisia tai näytelmäelokuvia, joiden ohjaajat ja näyttelijät tulivat usein teatterin piiristä. Teollisen luonteen elokuvavalmistamot saivat 1930-luvulla, ja 1940-luvulla monet elokuvista saivat jopa 400 000–1 000 000 katsojaa. Yleisön suosio jatkui 1950-luvun loppupuolelle. Näitä menestyksen vuosikymmeniä on kutsuttu suomalaisen elokuvan kulta-ajaksi. 1960-luvun rakennemuutoksen ja television tulon jälkeen elokuvien katsojamäärät romahtivat, mutta 1990-luvun lopun jälkeen katsojaluvut ovat olleet taas nousussa.


title: Suomalainen elokuva

text: Suomalainen elokuvatuotanto on varsin paljon riippuvainen julkisesta tuesta, ja pitkien elokuvien rahoituksessa Suomen elokuvasäätiö on käytännössä aina mukana. Elokuva-alan merkittävimmät palkinnot Suomessa ovat puolestaan Jussit, joita on jaettu vuodesta 1944. Rakkautta ja anarkiaa on eniten kävijöitä keräävä elokuvatapahtuma.


title: Suomalainen elokuva

text: Suomalaisen elokuvakulttuurin lähtökohdaksi on katsottu ranskalaisten Lumièren veljesten elokuvien esityksien aloittaminen Helsingissä 28. kesäkuuta 1896. Seuraavien kymmenen vuoden aikana elokuvat levisivät erityisesti kiertävien esitysten ansiosta. Tunnetuin esittäjistä, "operatööreistä" kuten elokuvahistorian termi kuuluu, oli Oskar Alonen, jonka kiertue 1899 kattoi koko maan. 1900-luvun ensi vuosikymmenellä teatterien määrä eri paikkakunnilla alkoi kasvaa. Ensimmäisten joukossa paikkansa vakiinnutti vuonna 1904 toimintansa aloittanut Maailman ympäri -elokuvateatteri. Sen omisti valokuvaamo Atelier Apollon perustaja Karl Emil Ståhlberg, joka oli tehnyt ensimmäiset avaukset elokuvien esittämiseksi jo 1800-luvun lopulta. Gustaf Nordinin omistama "Kinematograf International" Lundqvistin liikepalatsissa (Mikonkatu 5) oli vielä sitäkin vanhempi, mutta Nordin teki vararikon jo 1902


title: Suomalainen elokuva

text: Elokuvien vakiintuneiden esityspaikkojen ja -mahdollisuuksien myötä syntyi myös tarve kotimaiseen elokuvatuotantoon. Elokuvakiertuieiden pitäjät käyttivät kinematografia, joka oli sekä elokuvaprojektori että elokuvakamera. Niinpä he saattoivat kuvata esityspaikkakunnalla itse, kehittää filmin ja sitten esittää se saman tien. Helsingin Sirkusmaneesissa tilapäisesti toiminut American Bioscope oli ensimmäinen elokuvia Suomessa valmistanut yhtiö. Vuodenvaihteen 1904–1905 molemmin puolin Helsingissä esityksiä järjestänyt yritys esitti teatterissaan dokumenttielokuvia, joita se oli itse kuvannut kaupungissa. Ne eivät ole säilyneet nykypäivään.


title: Suomalainen elokuva

text: Paras säilynyt näyte autonomian ajan lyhytelokuvista on vuonna 1911 Berliinin matkamessuille valmistunut elokuva "Finland", joka oli Atelier Apollon ja Suomen Matkailutoimiston yhteyteen perustetun messukomitean yhteinen tuote. Lähes puolen tunnin kokonaisuus on syntynyt noin 30 lyhytelokuvasta. Ensimmäinen näytelmäelokuva oli käsikirjoituskilpailun tuloksena syntynyt "Salaviinanpolttajat" vuonna 1907. Sen tavoin muutkin ensimmäiset näytelmäelokuvat olivat lyhyitä komedioita. Yli tunnin mittaisia elokuvia tehtin "Salaviinanpolttajien" lisäksi kaksi muuta.


title: Suomalainen elokuva

text: Autonomian ajan elokuvatuotanto ei vakiinnuttanut asemaansa. Suomalaisen elokuvateollisuuden rakentamisen näkökulmasta tärkein yhtiö koko 1920-luvun oli vuonna 1919 perustettu Suomen Filmikuvaamo, jonka nimi muutettiin vuonna 1921 Suomi-Filmiksi. Yhtiön johtajan Erkki Karun (1887–1935) panos oli ratkaiseva sekä taiteellisesta että yritystoiminnan näkökulmasta. Karu oli kuolemaansa saakka keskeinen toimija kahden suurimman elokuvayhtiön, Suomi-Filmin ja Suomen Filmiteollisuuden perustajana, johtajana ja ohjaaja-käsikirjoittajana.


title: Suomalainen elokuva

text: Elokuva-ala laajeni jo 1920-luvun alussa sanomalehtien arvosteluihin, joita tehtiin yleensä nimimerkin suojissa. Sana "elokuva" oli keksitty suomen kieleen vuonna 1927. Muita tohtori Artturi Kanniston keksintöjä olivat sanat "elokuvateatteri" ja "valkokangas". Sitä ennen puhuttiin ”elävistä kuvista”, ”elävistä valokuvista”, ”filminäytelmistä” ja ”valkoisesta kankaasta”. Karun suomalaiskansallinen linja on nähtävissä hänen ohjauksissaan "Nummisuutarit" (1923) ja kansainvälistäkin arvostusta saaneessa elokuvassa "Koskenlaskijan morsian" (1923) sekä armeijaa propagoineessa trilogiassa, jonka muodostivat "Meidän poikamme" (1929), "Meidän poikamme merellä" (1933) ja "Meidän poikamme ilmassa – me maassa" (1934).


title: Suomalainen elokuva

text: 1920-luvulla toiveita herättävää laajaa kansainvälistä levitystä sai myös ensi kerran jo vuonna 1911 kuvattu, mutta teknisistä syistä silloin vaille julkista esitystä jäänyt "Anna-Liisa". Vuoden 1922 version, joka myytiin Ruotsiin, Norjaan, Ranskaan ja Yhdysvaltoihin, ohjasivat jo "Salaviinanpolttajissa" mukana olleet Teuvo Puro ja Jussi Snellman. "Anna-Liisan" kuvaajana toimi Karun Suomeen löytämä Kurt Jäger.


title: Suomalainen elokuva

text: Elokuva on leimallisesti kansainvälistä. Jäger ei ollut ainoa ulkomaalainen toimija Suomen elokuva-alan alkuvaiheissa. Elokuvantekijöiksi nousivat jo 1920-luvulla monet seuraavalta, äänielokuvan vuosikymmeneltä tutut elokuvantekijät: Valentin Vaala ja Theodor Tugai. Vaala oli venäläistä sukua, Tugain eli Teuvo Tulion sukujuuret veivät Venäjälle ja Liettuaan. Jäger oli saksalainen, ja ensimmäisen näytelmäelokuvan kuvaaja Frans Engström oli muuttanut Ruotsista Suomeen. Seuraavan vuosikymmenen alussa Suomeen saapui Viron ensimmäisen näytelmäelokuvan ohjannut Theodor Luts. Muita keskeisiä ohjaajia olivat jo 1920-luvulla Kalle Kaarna ja kirjailija Juhani Ahon pojat, suomalaisen dokumentaarielokuvan pioneereihin laskettavat Heikki Aho ja Björn Soldan.


title: Suomalainen elokuva

text: Ulkomaalaisten suuresta osuudesta huolimatta elokuvien aiheet löytyivät suomalaiselta maaseudulta. Poikkeuksia on oikeastaan vain kolme: Erkki Karun komedia "Suvinen satu", Kurt Jägerin ja Ragnar Hartwallin kansainvälisyyttä tavoitellut "Elämän maantiellä" (1927) ja Carl von Haartmanin jännityselokuva "Korkein voitto" (1929). Von Haartmanin ura oli muutenkin kansainvälinen. Hän eli yläluokkaista elämää, valmisti yhteistyöelokuvia väliin epäonnistuenkin saksalaisten hankkeissa ja oli aiemmin toiminut jonkin aikaa myös Hollywoodissa William Wellmanin sotilasneuvonantajana kuuluissa lentosotaelokuvassa "Siivet" ("Wings").


title: Suomalainen elokuva

text: Kansainvälisen pääoman tulolla oli kansallisen elokuvayrittämisen kannalta myös riskinsä. Elokuvien esittäminen oli vuosina 1926–1928 vaarassa joutua suurten kansainvälisten elokuvatoimistojen valtaan. Ruotsalaisen Gustaf Molinin hanke tyssäsi kuitenkin saksalais-amerikkalaisen kartellin kaatumiseen kesällä 1928. Sen jälkeen suuret amerikkalaiset yhtiöt perustivat Suomeen oman toimistonsa, ja saksalaisen UFA:n edustus tuli suomalaisille yhtiöille, vuodesta 1933 lähtien Adams-Filmille. Molinin Oy Kosmos-Filmi ja siihen kuuluneet elokuvateatterit jatkoivat olemassaoloaan vielä pitkään.


title: Suomalainen elokuva

text: Dokumenttielokuvalle tyypilliset alalajit ovat tilauselokuvan käytännön tulosta 1920-luvulta: propaganda-, järjestö-, teollisuus-, yritys-, urheilu-, opetus- ja tiede-elokuvat sekä uutisfilmit muokkaantuivat vähitellen tutuiksi elokuvan muodoiksi katsojille. 1920-luvun tärkein lyhytelokuvavalmistamo oli Suomi-Filmi, jonka johtajan Erkki Karun merkittävin menestys oli juuri dokumenttielokuvassa. Vuosikymmenen puolessa välissä perustettu Aho & Soldan valmisti vielä samana vuosikymmenenä useita pitkiä dokumentteja Suomen teollisuudesta ja maa- ja metsätaloudesta. Vuonna 1922 maailmanmarkkinoille saatettiin ulkoasiainministeriön ja Suomi-Filmin yhteistyönä valmistama "Finlandia", kansakuntaa mainostava propagandafilmi, joka osoittautui maailmanmenestykseksi. Sillä on laskettu olleen yli kuusi miljoonaa katsojaa eri puolella maailmaa. Yli puolitoistatuntisesta elokuvasta on säilynyt nykypäivään vain murto-osa.


title: Suomalainen elokuva

text: Suomalainen elokuvateollisuus syntyi varsinaisesti 1930-luvulla. Vuosikymmen aloitettiin lähes tyhjästä ja kasvoi alle kymmennessä vuodessa korkealaatuiseksi viihdealaksi. Kultakausi katkesi talvisodan syttymiseen marraskuussa 1939. Ensimmäiset äänielokuvat olivat alkeellisia, mutta ala kohentui kun Suomi-Filmin rinnalle syntyi 1934 toinen suurtuotantoyhtiö Suomen Filmiteollisuus.


title: Suomalainen elokuva

text: Vuonna 1934 Risto Orko ohjasi ohjasi peräti miljoonan, siis silloin joka neljännen, suomalaisen katsojan saavuttaneen elokuvan "Siltalan pehtoori". Suomi-Filmin johdossa vuonna 1933 aloittanut Orko palkkasi korkeatasoisia ohjaajia ja antoi heille suuret vapaudet luovuuteen. Ensimmäinen ja pitkäaikaiseksi osoittautunut kiinnitys oli Valentin Vaala, joka osoittikin monipuolisuutensa maalaisdraamoissa, melodraamoissa ja kaupunkikomedioissa. Häntä seurasivat Orvo Saarikivi, Ilmari Unho ja Wilho Ilmari. Vastaavasti Toivo Särkän johtama Suomen Filmiteollisuus oli maalaismaisempi ja teki sarjatuotantoa. Kansanomainen komiikka nousi 1930-luvulla esille tähtinään Aku Korhonen ja Uuno Laakso. Vastaavasti nähtiin suuria romanttisia tähtiä kuten Regina Linnanheimo, Helena Kara ja Irma Seikkula sekä suurimpina Tauno Palo ja Ansa Ikonen.


title: Suomalainen elokuva

text: 1930-luvun loppupuolella elokuvayhtiöiden suomalaiskansallinen linja ylsi nationalistisiin aatedraamoihin, joista tunnetuimmat olivat Suomen Filmiteollisuuden johtaja T. J. Särkän ohjaama "Helmikuun manifesti" (1939) sekä Suomi-Filmin johtajan Risto Orkon ohjaama "Jääkärin morsian" (1938) ja "Aktivistit" (1939). Näihin voi lisätä myös monipuolisen sensuurikohtalon jo sotavuosina omaavan elokuvan "Isoviha" (1939), jonka ohjasi Kalle Kaarna. Ne joutuivat ainoina sotaa edeltävän ajan elokuvina esityskieltoon sodan jälkeen, sillä niitä arveltiin poliittisesti vihamieliseksi suhteessa venäläisiin ja Neuvostoliittoon.


title: Suomalainen elokuva

text: Toinen maailmansota vuosina 1939–1944 pysäytti suomalaisen elokuvan kehityksen. Talvisodan aikana valmistui vain yksi elokuva. Moskovan rauhan ajalla valkokankaille saatettu romanttinen "Kulkurin valssi" sai kuitenkin valtaisan suosion ja horjumattoman maineen suomalaisena elokuvaklassikkona. Muita suosittuja, jopa elokuvasarjoiksi kasvaneita aiheita tarjosi esimerkiksi ydinperheen tapahtumia kuvaava "Suomisen perhe". Suomen Filmiteollisuus valmisti sarjaan 1950-luvun loppuun mennessä kuusi elokuvaa. Useimmat niistä olivat Orvo Saarikiven ohjaamia.


title: Suomalainen elokuva

text: Nationalististen aatedraamojen kaltaisia poliittisluonteisia elokuvia sodan aikana ei montaa ilmestynyt. Risto Orkon Armas J. Pullan hahmoihin perustuvat Ryhmy ja Romppais-elokuvat ("Ryhmy ja Romppainen", 1941 ja "Jees ja just" 1943) jäivät hänen viimeisiksi ohjaustöiksi lukuun ottamatta vuonna 1980 valmistunutta neuvostoyhteistyössä tehtyä elokuvaa, uusintaversiota klassikosta Tulitikkuja lainaamassa. Erityisesti on kuitenkin mainittava Ilmari Unhon Suomi-Filmin 25-vuotisfilmiksi ohjaama "Kirkastettu sydän" (1943), jonka isänmaallinen paatos herätti tunteita omana aikanaankin. Sodan jälkeen televisioesityksissä niitä arvosteltiin paatoksellisena sotapropagandana.


title: Suomalainen elokuva

text: Sota-ajan elokuvien enemmistö oli kuitenkin enimmäkseen komedioita tai romanttisia tunteita välittäviä elokuvia, mahtuipa joukkoon sota-ajan resurssit ottaen yllättävän monta pukudraamaakin. Elokuvien painopisteinä olivat sosiaalisen identiteetin ja seksuaalisuuden tarkastelu. Aikakauden kuuluisimpia näyttelijöitä olivat Ansa Ikonen ja Tauno Palo, jotka säilyttivät suosionsa aina 1950-luvulle asti.


title: Suomalainen elokuva

text: Sodan jälkeisen pula-ajan hellitettyä elokuvan tilanne kuitenkin parani – hetkellisesti, sillä television yleistyttyä elokuvan yleisöt vähenivät. Ennätysyleisöt saatiin 1948, aikana jolloin kevyet aiheet saivat rinnalleen joukon varsin vakavia ongelmaelokuvia. Ongelmaelokuvan on tyypillinen sodanjälkeinen lajityyppi monissa kansallisissa elokuvakulttuureissa. Eri maissa se sai omia painotuksiaan ja sen mukaisesti nimiä, joista tunnetuimmat olivat neorealismi (Italia), dokumentaarinen neorealismi (Ranska), ongelmaelokuva (Iso-Britannia) ja film noir (Yhdysvallat). Suomalaiset ongelmaelokuvat käsittelivät rikoksia, alkoholismia, avioeroja, sukupuolitauteja, lapsettomuutta, vapaita seksuaalisuhteita, mielenterveysongelmia, itsemurhia ja esimerkiksi sodan jälkiseurauksiin liittyviä fyysisiä ja psyykkisiä sosiaalisia ongelmia. Olojen vapauduttua myös elokuvaohjelmisto keventyi. Suosittuja elokuvagenrejä olivat muun muassa komedialliset hupailut kuten Rillumarei-sarja ja Pekka ja Pätkä -elokuvat sekä perinteinen tukkilaisromantiikka ja sodan yli jatkuneet sotilasfarssit.


title: Suomalainen elokuva

text: 1950-luvun suurin menestys oli vuonna 1955 julkaistu, Väinö Linnan romaaniin perustuva elokuva "Tuntematon sotilas", jonka ohjasi Edvin Laine. Elokuvasta on tullut suomalaisuuden ja sota-ajan ikoni, sillä se esitetään perinteisesti Ylen televisiokanavilla jokaisena itsenäisyyspäivänä. "Tuntematon sotilas" on yhä kaikkien aikojen katsotuin elokuva Suomen elokuvateattereissa, ja se sai menestystä myös ulkomailla. Yhtiölleen Suomen Filmiteollisuudelle elokuva kuitenkin koitui kohtalokkaaksi, sillä verotussyistä uuteen tuotantoon ohjatut voittorahat johtivat suureen elokuvien määrään, mutta heikentyneeseen laatuun. Poikkeus tästä on kuitenkin ensimmäinen suomalainen väreissä kuvattu kokoillan elokuva, T. J. Särkän ohjaus "Juha" vuodelta 1956.


title: Suomalainen elokuva

text: 1950-luvun huippuohjaajiksi nousivat edellisellä vuosikymmenellä debytoineet Edvin Laine, Matti Kassila ja Hannu Leminen, joka oli jo sotavuosien tunnetuimpia tekijöitä (esim. "Valkoiset ruusut", 1943).


title: Suomalainen elokuva

text: Kansainvälisesti tunnetuimmaksi ohjaajaksi on kuitenkin vakiintunut riippumattomana elokuvantekijänä toiminut Erik Blomberg (1913–1996). Hän oli ollut Nyrki Tapiovaaran tuottaja ja kuvaaja jo 1930-luvulla. Hänen oma uransa sai kansainvälistä ulottuvuutta kuitenkin vasta Lapin mytologiaan perustuvan "Valkoisen peuran" (1952) myötä. Ura jatkui klassikkofilmatisoinneilla, Maria Jotunin teokseen perustuvalla elokuvalla "Kun on tunteet" (1954) sekä Aleksis Kiven näytelmään pohjanneella elokuvalla "Kihlaus".


title: Suomalainen elokuva

text: Suomi koki rakennemuutoksen vuosina 1965–1975, jolloin ihmiset muuttivat joukoittain maaseudulta kaupunkeihin ja Ruotsiin. Samaan aikaan yhteiskunta vapautui seksuaalisesti, poliittisesti ja alkoholikulttuurin suhteen. Tämä yhteiskunnan vanhojen arvojen murtuminen näkyi myös elokuvissa kun ihmiset etsivät uutta identitettiä. Suomalaiset elokuvat olivat 1960-luvulla jyrkästi kahtia jakaantuneita. Kolme suurtuottajaa olivat vielä toiminnassa, ja niistä varsinkin Suomen Filmiteollisuus tuotti loppunsa edellä suuren määrän elokuvia, joiden laatu oli heikkoa. Loppu koitti ennen 1960-luvun puolivälissä, kun elokuvat myytiin televisiolle ja katsojat näkivät ne ilmaiseksi omalta kotisohvaltaan. Tämän seurauksena viimeistään elokuvateattereiden katsojamäärät romahtivat.


title: Suomalainen elokuva

text: Suomessa ei ollut vielä elokuville valtion tukijärjestelmää. Murroksen keskellä näyttelijät menivät pitkään lakkoon vuonna 1963, minkä seurauksena amatöörinäyttelijät miehittivät heikkotasoiset elokuvat. Suomalaiset elokuvantekijät eivät osanneet tehdä mitään aikakauteen sopivaa tuoretta tuotantoa. Vuosikymmenen lopussa Edvin Laine ohjasi kaksi suurelokuvaa "Täällä Pohjantähden alla" (1968) ja "Akseli ja Elina" (1970), jotka tavoittivat yleisön, mutta olivat kuvakirjamaisia. Elokuvasarjan taloudellisen menestyksen ansiosta sen tuotantoyhtiö Fennada-silmi pystyi jatkamaan seuraavalle vuosikymmenelle ainoana vanhoista suurista tuotantoyhtiöistä. Uusista ohjaajanimistä työnsä aloittivat Maunu Kurkvaara, Risto Jarva, Jörn Donner sekä Mikko Niskanen, jonka elokuva "Käpy selän alla" (1966) nousi merkittäväksi nuorisoelokuvaksi. Samaten uusi farssien kuningas Spede Pasanen aloitti uraansa.


title: Suomalainen elokuva

text: Suomalaista elokuva-alaa leimasi 1970-luvulla pysähtyneisyys. Yleiseurooppalaisen uusvasemmiston ideat löysivät tiensä poliittisiin lauluihin ja teattereihin, mutta ei elokuviin. Televisio oli vienyt suomalaiset elokuvankatsojat ja ehkäpä oireellisesti vuosikymmenen kehutuin elokuva Niskasen "Kahdeksan surmanluotia" (1972) oli television tuottama. Koko suomalaisen elokuva-alan heikoin vuosi oli 1974, jolloin nähtiin ainoastaan kaksi uutta pitkää elokuvaa.


title: Suomalainen elokuva

text: Harvoja järjestelmällisesti menestyksellisiä elokuvia tuotti Spede Pasanen, jonka tuotannot kannattelivat koko elokuvateatteri-instituutiota. Spede näytteli aluksi itse komedioidensa pääosat, mutta antoi tilaa uudelle luomukselleen "Uuno Turhapurolle", jota esitti Vesa-Matti Loiri. Ajan kuva tiivistyi kahden miehen mässäilyyn luonnon keskellä Seppo Huunosen elokuvassa "Lampaansyöjät" (1972), kuten myös raadollinen Rauni Mollbergin esikoisohjaus "Maa on syntinen laulu" (1973), joka huomattiin myös ulkomailla. Samaten Risto Jarva otti kantaa yhteiskunnallisiin asioihin hänen ehkä hienoimmassa elokuvassaan "Yhden miehen sota" (1973), joka joutui odottamaan lähes vuoden verran ensi-iltaansa. Ruotsin mallin mukainen elokuvien tukijärjestelmä oli vielä alkukantimissaan ja politisoitunut, joten se ei kantanut vielä 1970-luvulla hedelmää.


title: Suomalainen elokuva

text: Häilyväisen 1970-luvun jälkeen suomalainen elokuva jatkoi arvaamattomuudessa. Toisaalta satsattiin taide-elokuviin ja toisaalta populaarielokuviin, mutta kummassakaan ei juuri saavutettu menestystä. 1980-luvun nousukauden mukana levisi juppikulttuuri, joka sai myös elokuvansa Aki Kaurismäen "Hamlet liikemaailmassa" (1987). Sota palasi aihepiiriksi useissa elokuvissa, kuten Pakkasvirran "Pedon merkki" (1981), Rauni Mollbergin uudelleenfilmatisoima "Tuntematon sotilas" (1985) ja Pekka Parikan "Talvisota" (1989).


title: Suomalainen elokuva

text: Vuosikymmennellä nähtiin myös ensimmäiset kansainväliset läpimurrot. Renny Harlin raivasi tiensä Hollywoodin elokuvamaailman isojen tuotantojen ohjaajaksi. Samaten Kaurismäen veljekset aloittivat kansainvälisen maineen keräämisen Aki Kaurismäen kirjoittamalla ja Mika Kaurismäen ohjaamalla elokuvalla "Arvottomat" (1982). 1980-luvulla elokuvien tuotanto oli erittäin laajaa ja esimerkiksi vuonna 1984 tuotettiin 30 elokuvaa, joka oli yhtä monta kuin ennätysvuonna 1955. Toisaalta keskimääräiset katsojamäärät olivat hyvin alhaiset.


title: Suomalainen elokuva

text: Suomalaisen elokuvan asema heilui rajusti 1990-luvulla. Ne saavuttivat niin kansainvälisiä voittojia kuin tappioita kotikentällä ja lamaantumista. Julkinen kirjoittelu saattoi syyttää alan toimintaa köyhäksi ja jopa vastuuttomaksi. Suomi liittyi Euroopan unioniin 1995, mutta elokuvien aiheet pysyivät kansallisina ilman juurikaan uusia vaikutteita manner-Euroopasta. Suomalaisissa elokuvissa näkyi television vaikutus ja läsnäolo. Kaupunkikuvauksissa tiivistyvät uudet ajat ja tyylit kuten Lauri Törhösen "Insiders" (1989) ja Claes Olssonin "Akvaariorakkaus" (1993). Vastapainona tälle oli maalaisnostalgiaa edustanut 1990-luvun näkyvin ohjaajatulokas Markku Pölönen elokuvillaan "Onnen maa" (1993), "Kivenpyörittäjän kylä" (1995) ja "Kuningasjätkä" (1998).


title: Suomalainen elokuva

text: 1990-luvulla nähtiin myös uuden naisohjaajasukupolven läpimurto. Pirjo Honkasalo ohjasi "Tulennielijän" (1999), Auli Mantila "Neitoperhon" (1997) ja Kaisa Rastimo "Säädyllisen murhenäytelmän" (1998). Lisäksi Taru Mäkelä ohjasi sotaa käsitteleviä elokuvia. Myös Suomessa vähän harrastettu kauhugenre sai oman edustajansa Olli Soinion elokuvalla "Kadunlakaisijat" (1991). Samalla vuosikymmennellä nähtiin myös entistä ammattimaisemman ja kaupallisemman tuotantokulttuurin rantautuminen. Katsojaluvut olivat koko vuosikymmenen varsin matalat, kunnes keväällä 1999 neljä suomalaista elokuvaa, Raimo O. Niemen "Poika ja ilves", Olli Saarelan "Rukajärven tie", Aleksi Mäkelän "Häjyt" sekä Timo Koivusalon "Kulkuri ja joutsen", olivat katsotuimmat.


title: Suomalainen elokuva

text: Vuosituhannen vaihteen keskeinen suunta oli paluu kansalliseen perinteeseen ja identiteetin etsintään. Tämä näkyy Jatkosotaa käsittelevissä elokuvissa Olli Saarelan "Rukajärven tie", Taru Mäkelän "Pikkusisar" tai Lauri Törhösen "Hylätyt talot, autiot pihat" (2000). Menneisyyden maalaisnostalagiaa edustivat Markku Pölösen "Badding" (2000) ja "Koirankynnen leikkaaja" (2004). Elämäkertaelokuvissa muisteltiin taiteilijasuuruuksia kuten Tapani Rautavaara, Irwin Goodman, Sibelius ja Aleksis Kivi.


title: Suomalainen elokuva

text: Nuoret nousivat pääosaan uuden vuosituhannen yhteiskunnasta kertovissa elokuvissa. Nuorten tarinoita löytyi niin urheilusta rakkaudesta tai nuorisorikollisuudesta. Uudella vuosituhannalle nähtiin myös lastenelokuvia kuten Olli Saarelan "Rölli ja metsänhenki" (2001), Kaisa Rastimon "Heinähattu ja Vilttitossu" (2002), Klaus Härön "Näkymätön Elina" (2003) ja Liisa Helmisen "Pelikaanimies" (2004).


title: Suomalainen elokuva

text: Suomen ensimmäinen pitkä tietokoneanimaatio, Keisarin salaisuus, valmistui 2006. Sitä ennen oli Suomessa tehty vain yksi pitkä animaatioelokuva, Riitta Nelimarkan ja Jaakko Seeckin pala-animaatio Seitsemän veljestä vuonna 1979. Lyhyitä animaatioita on tehty yli sadan vuoden ajan. Keisarin salaisuus aloitti animaatioelokuvien aktiivikauden: vuosina 2000-2013 Suomen elokuvasäätiön tuotantotukea sai 13 pitkää animaatioelkuvahanketta.


title: Suomalainen elokuva

text: 2010-luku käynnistyi suomalaisen elokuvan kannalta komeasti. Vuonna 2010 peräti viisi elokuvaa keräsi yli 200 000 katsojaa: "Napapiirin sankarit" (334 943), "Risto Räppääjä ja polkupyörävaras" (325 484), "Prinsessa" (279 698), "Havukka-ahon ajattelija" (215 965) ja "Rare Exports" (206 835).


title: Suomalainen elokuva

text: Risto Räppääjän jatko-osa sekä Sofi Oksasen romaaniin perustuva "Puhdistus" menstyivät 2012.


title: Suomalainen elokuva

text: Vuonna 2013 ensi-iltaan tuli 36 pitkää kotimaista elokuvaa. Katsotuimpiin kuului Johanna Vuoksenmaan komedia "21 tapaa pilata avioliitto" (403 045 katsojaa, Suomen kaikkien aikojen katsotuin naisohjaajan elokuva).


title: Suomalainen elokuva

text: Vuonna 2014 ensi-iltansa sai 32 suomalaista elokuvaa ja kotimaisten elokuvien vuotuinen katsojamäärä kohosi jälleen yli kahteen miljoonaan. Katsoituin oli Dome Karukosken "Mielensäpahoittaja", jonka kävi katsomassa yli 454 000 katsojaa. Sen lisäksi 2000-luvulla vain kolme kotimaista elokuvaa on rikkonut 400 000 katsojan rajan: "Pahat pojat" (2003), "Matti" (2006) ja "21 tapaa pilata avioliitto" (2013).


title: Suomalainen elokuva

text: Vuonna 2015 kotimaisten elokuvien vuotuinen katsojamäärä oli ennätykselliset 2,6 miljoonaa, ja vuonna 2016 2,47 miljoonaa. Vuoden 2016 katsootuimmat olivat perhe-elokuvia: "Risto Räppääjä ja yöhaukka", "Angry Birds -elokuva" ja "Kanelia kainaloon, Tatu ja Patu!".


title: Suomalainen elokuva

text:
Suomalaiset katsoivat elokuvia paljon 1950-luvun loppuun, joka ylläpiti kotimarkkinaa. Kaikki myöhemmätkään elokuvat eivät ole tuottaneet tappioita, lähinnä komediat ja osa sotafilmeistä olivat tuottoisia 1990-luvulle asti. Suomen elokuvasäätiön väitetään rahoittaessaan elokuvia olevan haluton ottamaan riskejä, joka johtunee jaettavan rahanmäärän pienuudesta. Pienten elokuvan tekobudjettien Suomessa on löytynyt elokuvien tekijöitä, jotka eivät tee elokuvia rahalla vaan pikemminkin elämäntapana.
Kaupallinen menetystuottaja Spede Pasanen tuotti itse omat elokuvansa. Hän teki filmit nopeasti, studiomaisesti likimain vakiotiimillä ja menestyi pitkään erityisen hyvin, vaikkei saanut kriitikoiden arvostusta. Speden suosituimpia luomuksia on muun muassa "Uuno Turhapuro" -elokuvasarja.


title: Suomalainen elokuva

text: Pasasen jälkeen Suomen kaupallisesti menestynein elokuvaohjaaja oli pitkään Timo Koivusalo, joka tunnetaan parhaiten Pekko Aikamiespojan luojana. Koivusalon elokuvat ovat keränneet paljon katsojia, mutta saaneet vähemmän kiitosta kriitikoilta.


title: Suomalainen elokuva

text: Vuosina 1990-2015 kaksi elokuvaa sai yli puoli miljoonaa katsojaa: "Pahat pojat" 2003 ja Luokkakokous 2015.


title: Suomalainen elokuva

text: Suomen kansainvälisesti tunnetuin ja myydyin elokuvaohjaaja Aki Kaurismäki on onnistunut keräämään filmeilleen kansainvälistä arvostelu- ja yleisömenestystä erityisesti Ranskassa ja Saksassa. Hänen elokuvansa ovat keränneet paljon huomiota myös palkintogaaloissa, kuten Cannesin elokuvajuhlilla. Kaurismäen elokuva "Mies vailla menneisyyttä" on maailmanlaajuisesti menestyneimpiä, ellei jopa menestynein suomalainen elokuva. Se voitti Cannesissa 2. palkinnon, Grand Prix'n, ja Kati Outinen sai parhaan naisnäyttelijän palkinnon. Elokuva nimettiin myös Oscar-ehdokkaaksi parhaana vieraskielisenä elokuvana.


title: Suomalainen elokuva

text: Kaurismäen lisäksi Selma Vilhusen lyhytelokuva Pitääkö mun kaikki hoitaa? oli vuonna 2014 yksi viidestä parhaan lyhytelokuvan Oscarin ehdokkaasta. Kuriositeettina voidaan mainita lisäksi, että Jörn Donner haki Ingmar Bergmanin elokuvan "Fanny ja Alexander" saaman parhaan vieraskielisen elokuvan Oscarin vuonna 1983. Kansainväliseen levitykseen pääsi myös vuonna 2006 ensi-iltansa saanut suomalais-kiinalaisena yhteistyönä valmistettu Jadesoturi, jota esitettiin Suomen lisäksi myös Kiinassa.


title: Suomalainen elokuva

text: Maailmanlaajuisesti menestynein suomalainen näyttelijä on Matti Pellonpää, joka palkittiin muun muassa Berliinin elokuvajuhlilla 1993 parhaana eurooppalaisena näyttelijänä Aki Kaurismäen elokuvasta "Boheemielämää".


title: Suomalainen elokuva

text: Animaatioelokuvien tekoon Yhdysvalloissa osallistuva Janne Kontkanen on saanut "tekniikan oscariksi" kutsutun palkinnon vuonna 2014.


title: Suomalainen elokuva

text: Laajaa kansainvälistä huomiota on saanut myös kunnianhimoinen amatöörihanke "", jota on ladattu internetistä noin yhdeksän miljoonaa kertaa. Se on kaikkien aikojen katsotuin suomalainen elokuva maailmalla.


title: Suomalainen elokuva

text: Suomessa merkittävimmät elokuva-alan palkinnot jaetaan vuosittain Jussi-gaalassa. Jussit jakaa Filmiaura ry vuosittain parhaista saavutuksista kotimaisen elokuvan parissa. Jusseja on jaettu vuodesta 1944 asti.


title: Suomalainen elokuva

text: Suomessa järjestettävistä elokuvatapahtumista eniten kävijöitä kerää Helsingissä järjestettävä Rakkautta ja anarkiaa, jossa kävi vuonna 2014 yli 62 000 ihmistä. Suomen elokuvasäätiö tukee seitsemää kansallisesti merkittävintä tapahtumaa. Rakkautta ja anarkiaa -festivaalin lisäksi sen tuettaviin kuuluvat Helsingin dokumenttielokuvafestivaali DocPoint, Tampereen elokuvajuhlat, Sodankylän elokuvajuhlat, Espoo Ciné, Night Visions ja Oulun kansainvälinen lasten- ja nuortenelokuvien festivaali.


title: Suomalainen elokuva

text: Elokuvatuotanto on kansantaloudellisesti Suomessa suhteellisen pieni ala. Vuonna 2006 se työllisti kokoaikaisesti noin 1 700 henkilöä. Yrityksiä alalla oli runsas 600. Ala on perinteisesti jakaantunut Suomessa tuotanto-, levitys- ja elokuvateatteriyhtiöihin. Tuotantoyhtiöt vastaavat elokuvan tuotantoprosessissa käsikirjoittamisesta valmiin materiaalin siirtämiseen levitettäväksi. Levitysyhtiöt osallistuvat rahoitukseen ja vastaavat elokuvan markkinoinnista ja levittämisestä elokuvateattereihin ja tallennemyyntiin. Elokuvateatterit puolestaan saattavat elokuvat yleisön nähtäväksi. Digitalisoitumisen seurauksena esimerkiksi monilla tuotantoyhtiöllä on aiempaa parempi mahdollisuus levittää omia elokuviaan.


title: Suomalainen elokuva

text: Tuotantoyhtiöt toimivat usein melko projektiluonteisesti, ja niiden liiketulos vaihtelee siksi paljon. Suomalaiset tuotantoyhtiöt ovat pääosin pieniä, joten yksittäisillä projekteilla on suuri vaikutus. Suurimmat tuotantoyhtiöt olivat vuonna 2009 Helsinki-filmi, Solar Films ja Matila Röhr. Niistä Helsinki-filmin liikevaihto oli suurin ja Matila Röhr työllisti eniten ihmisiä.


title: Suomalainen elokuva

text: Levitysyhtiöt ovat taloudellisesti vakaampia kuin tuotantoyhtiöt, koska ne pystyvät hajauttamaan riskinsä useamman elokuvatuotannon pariin. Levittäjäyhtiöistä suurimmat markkinaosuudet ovat SF Filmillä, Nordisk Filmillä, The Walt Disney Company Nordicilla ja Finnkinolla. Niiden kaikkien osuus elokuvakatsojista oli vuonna 2014 yli 10 prosenttia, suurin osuus oli SF Filmin 37 prosenttia kaikista katsojista. Sillä oli myös levityksessä eniten elokuvia, 74. Toiseksi eniten elokuvia oli Cinema Mondolla, 49.


title: Suomalainen elokuva

text: Suomalainen elokuvatuotanto on varsin paljon riippuvainen julkisesta tuesta. Varsinkin pitkät elokuvat ja dokumentit vaativat tukea. Vaikka usein keskitytään pitkiin elokuviin, niiden osuus tuotantojen liikevauhdosta oli vuonna 2006 vain kymmenen prosenttia. Huoattavasti suurempi osa elokuvatuotannosta on elokuvien jälkituotannossa ja mainoselokuvien tekemisessä.


title: Suomalainen elokuva

text: Pitkien elokuvien rahoituksessa on käytännössä aina mukana Suomen elokuvasäätiö. Toinen tärkeä rahoittaja on televisio, joka ostaa elokuvien esitysoikeuksia ennakkoon. Elokuvasäätiö tuki vuonna 2014 yhteensä 24 pitkää fiktioelokuvaa ja noin 30 dokumenttielokuvaa. Lisäksi sen tuen piiriin kuului lyhytelokuvia, animaatioelokuvia ja televisiodraamasarjoja. Suomalaisen elokuvan tuotantobudjetin mediaani oli vuonna 2014 noin 1,3 miljoonaa euroa. Siitä elokuvasäätiön tukea oli 41 prosenttia.


title: Suomalainen elokuva

text: Työ elokuvatuotannoissa on pääasiassa projektiluonteista ja tuotantokohtaista työtä, jossa yhtä pitkää elokuvaa tekee 50-300 hengen määräaikainen tuotantotiimi.


title: Suomalainen elokuva

text: Suomessa elokuvat tehdään melko nopeasti. Kuvauspäiviä on noin 30–35, kun Ruotsissa elokuvia kuvataan noin 50 päivän ajan ja muualla Euroopassa 60–70 päivän ajan.


title: Suomalainen elokuva

text: Elokuvien tekeminen ja saattaminen katsojien ulottuville on pitkä prosessi, johon osallistuu monissa eri ammateissa toimivia henkilöitä. Korkeakouluopetusta niihin annetaan Aalto-yliopiston Taiteiden ja suunnittelun korkeakoulussa, Teatterikorkeakoulussa ja Tampereen yliopistossa teatterityön ohjelmassa, sekä Lapin yliopiston audiovisuaalisen mediakulttuurin ohjelmassa. Koulutusta on tarjolla myös ammattikorkeakouluissa sekä toisen asteen oppilaitoksissa.


title: Suomalainen elokuva

text: Kansallisen audiovisuaalisen instituutin (KAVI) eli entisen Kansallisen audiovisuaalisen arkiston (KAVA) eli entisen Suomen elokuva-arkiston (SEA) tehtäviin kuuluu kotimaisen elokuvaperinnön pelastaminen ja säilyttäminen jälkipolville. KAVIn kokoelmista löytyy muun muassa elokuvia eri formaateissa, suomalaisten elokuvien valokuvia, julisteita ja käsikirjoituksia sekä eri elokuvayhtiöiden arkistoja. KAVIn toimenkuvaan kuuluu myös tutkimus- ja julkaisutoiminta. KAVI järjestää elokuvaesityksiä usealla paikkakunnalla. Helsingissä Orion-teatterin (Eerikinkatu 15) tiloja voi myös vuokrata. KAVI tarjoaa elokuviin liittyvää maksullista tietopalvelua. Kansallisesta audiovisuaalisesta instituutista löytyy myös Suomen suurin elokuva-aiheinen kirjasto sekä Elävän kuvan museo, jonka näyttely on sulkettu ksesästä 2015 alkaen.


title: Unbiunium

text: Unbiunium on väliaikainen nimi alkuaineelle, jonka järjestysnumero on 121. Alkuainetta ei ole kokeellisesti pystytty todistamaan. Unbiunium on ensimmäinen alkuaine, joka kuuluu g-lohkoon. Se on myös ensimmäinen superaktinoidien sarjan jäsen. Sen ominaisuuksien ennustetaan olevan samankaltaisia kuin lantaanilla ja aktiniumilla. Sen elektronirakenteen 8p-alikuoren suhteellisuusteoreettisen stabiilisuuden pitäisi johtaa perustilan 8s8p elektronikonfiguraatioon toisin kuin lantaanin ja aktiniumin ds-konfiguraatioon. Unbiuniumia ei havaita luonnossa, vaan sitä voidaan mahdollisesti tuottaa laboratorio-oloissa.


title: Onkalonperä

text: Onkalonperä (myös Onkalo) on kylä Simon kunnassa Etelä-Lapissa. Kylä sijaitsee Perämeren rannalla ja Simojoen itärannalla Simonkylää vastapäätä, noin kolmen kilometrin päässä kunnan keskustaajamasta etelään.


title: Hakku

text: Hakku (ruotsin kielen sanasta "hacka") on käsikäyttöinen iskutyökalu, jonka eri muotoja on käytetty ja osin yhä käytetään mm. malmin etsinnässä ja käsinlouhinnassa sekä pioneerien työkaluna ja vuorikiipeilyssä.


title: Hakku

text: Hakun pää on metallia, tukeva varsi voi olla puuta tai metallia. Pää on tasapainon vuoksi kaksipuolinen: toisena teränä on terävä kärki, toinen voi olla joko piikkikärki, taltta tai malminetsijän vasarapää tai talttamainen kaavin. Hakun avulla voidaan tunkeutua kovaan maaperään, jolloin käytetään hyväksi iskun ja vääntämisen yhteisvaikutusta. Talttakärkeä on käytetty esimerkiksi juurien katkomiseen (vrt. suokuokka). Hakun paino, terän muotoilu ja voiman kohdistuminen pienelle alalle tekevät siitä tehokkaan työkalun.


title: Hakku

text:
Palokirveessä voi olla toisena teränä hakun terä. Niiden varsi on hikkoria tai lasikuitua.
Monien muiden raskaiden käsityökalujen (kuten kuokka ja rautakanki) tavoin hakun ovat osittain korvanneet paineilmakäyttöiset tai hydrauliset työkalut sekä koneiden käyttö käsityökalujen sijasta.


title: Hakku

text: Jää- ja vuorikiipeilyssä kiipeämisen apuna käytetään pientä hakkua, jota kutsutaan jäähakuksi.


title: Hakku

text: Suomalaisten pioneerien aselajilehti on nimeltään "Hakku".


title: HSDPA

text: HSDPA () on matkaviestinten yhteyskäytäntö, joka nopeuttaa UMTS-pohjaista 3G-matkapuhelinverkkoa. Nopeutus koskee pääasiassa vain liikennettä verkosta päätelaitteelle. Käytetty nopeus on yleensä 3,6 Mbit/s, 7,2 Mbit/s, 14,4 Mbit/s tai 21 Mbit/s. Käytännössä tiedonsiirtonopeus jää usein huomattavasti alle näiden lukujen. Nopeuteen vaikuttavat käytetyt päätelaitteet ja yhteyden laatu. HSDPA vaatii toimiakseen sitä tukevan päätelaitteen.


title: HSDPA

text: Standardia ollaan päivittämässä. HSPA Evolved -standardi tukee nopeutta 42 Mbit/s ja enemmänkin. Markkinointisyistä eräät operaattorit ryhtyivät kutsumaan 42 Mbit/s nopeuteen yltävää tekniikkaa 4G:ksi, vaikka se tarkkaan ottaen oli yhä edellistä sukupolvea.


title: HSDPA

text: Maaliskuussa 2008 HSDPA oli käytössä 92 maassa, 220 eri verkossa. Palvelua tukevia päätelaitteita alettiin saada yleisemmin vasta vuonna 2007, 2010-luvun puolivälissä pääsääntöisesti kaikki uudet puhelimet tukevat sitä.


title: HSDPA

text: Elisa Oyj otti vuonna 2005 käyttöönsä HSDPA-tekniikan maksimissaan 2 Mbit/s –nopeudella. Nyt suuri osa 3G-verkosta tukee jopa 42 Mbit/s-siirtonopeuksia (Dual Carrier).


title: HSDPA

text: DNA avasi oman HSDPA-verkkonsa 1. helmikuuta 2007, ja se toimii nykyään maksiminopeudella jopa 42 Mbit/s (Dual Carrier) osassa tukiasemia.


title: HSDPA

text: TeliaSonera Finland avasi oman HSDPA-verkkonsa huhtikuussa 2007, ja se toimii nykyään maksiminopeudella jopa 42 Mbit/s. Osa tukiasemista ovat varustettuja Dual Carrier -tekniikalla.


title: HSDPA

text: Tällä hetkellä 3G-verkon maksiminopeus operaattoreilla on 21 Mbit/s, mutta osassa tukiasemia on käytössä kuitenkin vain 14,4 Mbit/s-tekniikkaa. Dual Carrier -verkossa 3G-nopeus välittyy asiakkaalle tuplana ollen näin jopa 42 Mbit/s. DC-verkko vaatii sopivan päätelaitteen ja usein liittymänkin, jotta nopeudesta pystyy hyötymään. Toistaiseksi Dual Carrier on käytössä vain taajamissa käytettävässä, 2100 MHz taajuudella toimivissa verkoissa.


title: HSDPA

text: Nopeuden tyypillinen vaihteluväli on operaattoreiden verkoissa monesti ilmoitettua alhaisempi, ja teoreettinen maksiminopeus on saavutettavissa ainoastaan silloin kun ao. tukiaseman solussa on kiinni vain yksi päätelaite. Nopeuteen vaikuttavat muun muassa sää, verkossa olevat samanaikaiset käyttäjät, esteet käyttöpaikan ja tukiaseman välillä, puhelimen tai nettitikun ominaisuudet sekä esimerkiksi talon rakenne unohtamatta sitä että puhe on aina dataa edellä tukiasemissa. Joskus nopeus myös riippuu ostetusta 3G-paketista. Esimerkiksi 1M-nopeusluokan paketilla ei luonnollisesti pääse maksettua nopeusluokkaa suuremmalle tasolle. Korkein saatavilla oleva nopeus kannattaakin varmistaa siksi operaattorilta. Yleisesti kannattaa aloittaa aina hitaammasta nopeusluokasta, koska se on yleensä myös varmin saavuttaa.


title: HSDPA

text: Tukiasema hidastaa mobiililaajakaistan vauhtia, jos alueella on hetkellisesti paljon puhelimessa puhujia. Taatakseen sujuvan puhelaadun ruuhkatilanteissa tukiasema pudottaa mobiililaajakaistan nopeutta jopa minimiin. Tällä taataan puhelinyhteyksien ongelmaton toiminta. Mobiililaajakaista onkin jossain tilanteessa huono vaihtoehto ainoaksi nettiyhteydeksi, koska toimivuus riippuu niin monesta asiasta eivätkä operaattorit voi taata mitään tiettyä nopeutta. Siellä missä tietyn tukiaseman alueella ei ole paljon käyttäjiä mobiiliverkko on hyvä kilpailija vaikkapa kiinteälle ADSL-verkolle. Joillekin mobiili on jopa ainoa tapa saada netti kotiinsa, esimerkiksi syrjäseuduilla ei aina ole kiinteää nettiyhteyttä. Seuraavan sukupolven 4G-verkko on jo osin poistanut monia näistä vanhempien verkkojen ongelmista, erityisesti kaupunkien keskustoissa. Verkkojen kattavuudessa niin 2G- kuin 3G-muodossa on operaattorikohtaisia eroja ja Suomessa on paikkoja, missä ei ole lainkaan kuuluvuutta.


title: HSDPA

text: HSDPA:n käyttämä modulaatio eri nopeuksilla selviää seuraavasta taulukosta. Näistä vain aiemmin mainitut nopeudet ovat vakiintuneet käyttöön.


title: Lihakirves

text: Lihakirves on kookas veitsi, joita on muodoiltaan monenlaisia, mutta yleensä sen terä on muodoltaan nelikulmainen. Sitä käytetään keittiövälineenä lähinnä luun läpi leikkaamiseen.


title: Lihakirves

text: Kiinalaista lihakirvestä, joka tunnetaan myös nimellä "kiinalainen kokkiveitsi", käytetään useimmiten luuttoman lihan paloittelemiseen, vihannesten pilkontaan, paloitteluun tai hienontaan ja valkosipulin, sipulin tai inkiväärin litistämiseen sekä lastana valmiiden aineksien kuljettamiseen wokkiin. Vaikka kiinalainen lihakirves muistuttaa paljon teurastajan veistä, niin monet kiinalaiset lihakirveet ovat paljon ohuempia poikkileikkaukseltaan, ja ne on lähinnä tarkoitettu keittiöveitsiksi. Teurastustarkoituksiin ja luita sisältävien lihojen valmistamiseen kiinalaiset ovat kauan valmistaneet veitsiä, jotka on tarkoitettu hoitamaan samanlaisia tehtäviä kuin länsimainen lihakirves.


title: Talso

text: Talso eli kouru- tai koverokirves (myös telso ja task(o)in) on kirves, jota käytetään puun kovertamiseen. Talso on hyödyllinen esimerkiksi tynnyrien tai ruuhien valmistuksessa. Sen terä on kourumainen ja terävässä kulmassa kirveen varteen nähden. Talson tapaisia kirveitä käytettiin jo mesoliittisella kaudella.


title: Alfahajoaminen

text: Alfahajoaminen on ydinfysiikassa radioaktiivinen hajoaminen, jossa vapautuu alfahiukkanen. Alfahiukkanen on helium-atomin ydin, eli se koostuu kahdesta protonista ja kahdesta neutronista. Hajoamisessa ydin muuntuu tytärytimeksi, jonka järjestysluku on kahta pienempi ja massaluku neljää pienempi. Esimerkki alfahajoamisesta:


title: Alfahajoaminen

text:
useimmiten merkitään näin:
Yllä oleva lauseke tarkoittaa että Uraani-238-nuklidin alfahajoamisessa syntyy tytärnuklidi Torium-234 ja alfahiukkanen.


title: Alfahajoaminen

text: Erityisesti raskaat atomiytimet ovat alfa-aktiivisia eli hajoavat alfahajoamisen kautta. Alfahajoaminen perustuu kvanttimekaaniseen tunneli-ilmiöön.


title: Alfahajoaminen

text: Alfahajoaminen on yksi hajoamisen tyyppi, jolla virittynyt epastabiili nuklidi voi saavuttaa stabiilin energiatilan.


title: Viidakkokirja 2

text: Viidakkokirja 2 () on Annie-palkittu jatko-osa Disneyn piirroselokuvalle Viidakkokirja ("The Jungle Book"). Viidakkokirja 2:n on ohjannut Steve Trenbirth ja tuottanut Christopher Chase ja Mary Thorne. Elokuvan kesto on 72 min.


title: Viidakkokirja 2

text: Viidakkokirja 2 kertoo Mowglista, joka asustaa nyt ihmiskylässä. Hänellä on paljon uusia ystäviä ja viihtyy heidän kanssaan, mutta sisimmissään kuitenkin ikävöi viidakkoa ja Baloo-karhua. Baloo-karhu ikävöi Mowglia myös ja päättää palauttaa hänet takaisin viidakkoon, Bagheeran kielloista huolimatta. Shere Khan on palannut ja janoaa kostoa ja Mowglin päästessä viidakkoon, lähtevät hänen ystävänsä Shanti ja Ranjan kylästä hänen peräänsä, josta alkaa hurja seikkailu...


title: David Reale

text: David Reale (s. 19. joulukuuta 1984) on kanadalainen näyttelijä ja televisiojuontaja.


title: David Reale

text: Hän teki ensi esiintymisensä televisiossa 14-vuotiaana elokuvassa Goya: Awakened in a Dream. Vuotta myöhemmin hän esiintyi pääosassa lyhytelokuvassa Ernest, joka palkittiin Kanadan parhaana lyhytelokuvana vuonna 2000. Kenties tunnetuksi Reale tuli dubattuaan Kai Hiwataria Beybladessa vuosien 2002–2005 aikana. Samaan aikaan hän esiintyi elokuvissa ja televisiosarjoissa, kuten Mean Girls ja Älä kerro äidille. Parhaiten hänet kuitenkin tunnetaan juontajana televisiosarjasta The X.


title: Rama

text: Rama (devanagari: राम, IAST: "Rāma") on hindulaisuudessa Vishnun seitsemäs inkarnaatio ja yksi jumalan tärkeimmistä ilmentymistä. Hän on yksi hindumytologian suosituimmista hahmoista. Eeppinen runoelma Ramayana kertoo tämän muinaisen kuninkaan elämästä ja teoista. Hänet kuvataan aina jousen ja nuolen kanssa. Sita on Raman puoliso ja apinankasvoinen jumala Hanuman hänen kumppaninsa monissa seikkailuissa.


title: Rama

text: Rama on Kausalyan ja Dasarathan poika, joten hän on myös Brahman ja Dharman ruumiillistuma. Raman elämä edustaa täydellistä tottelevaisuutta, vaikeuksista ja testeistä huolimatta. Hänet kruunataan Ayodhyan kuninkaaksi, ja maailman hallitsijaksi. Hallitsijana hän on 11 000 vuoden ajanjakson, kauden joka tunnetaan onnellisuudesta, rauhasta, varallisuudesta ja oikeudenmukaisuudesta.


title: Rama

text: Rama tunnetaan rohkeudestaan vaimonsa Sitan etsinnässä, sekä vaimon pelastamiseksi käydyssä sodassa. Raman nuoremmat veljet ovat Lakshmana, Shatrughna ja Bharata. Rama tunnetaan myös laupeudesta ja omistautumisesta uskonnollisille arvoille ja velvollisuuksille.


title: Rama

text: Ramaa juhlitaan hänen syntymäpäivänään, jolloin myös hän ja Sita menivät naimisiin (Rama Navami). Tällöin kodeissa pidetään häät Raman ja Sitan patsaille.


title: Ateismin kritiikki

text: Ateismin kritiikkiä on esiintynyt kautta uskontojen historian. Jumalauskon kannattajat eli teistit voivat sanoa, että jumalan olemassaolo on tarpeellinen selitysperuste kaikkeudelle ja sen ilmiöille tai että jumalan olemassaolo on todistettu. Ateismia on vastustettu myös esittämällä, että jumalan olemassaolo on välttämätön oletus esimerkiksi moraalin olemassaolon kannalta.


title: Ateismin kritiikki

text: Ateistifilosofi Julian Baggini on sanonut, että vaikka ei voida esittää loogista todistusta, jonka mukaan ateistit toimisivat moraalisesti, vastaavaa todistusta ei pystytä esittämään uskovaisistakaan. Bagginin mukaan ihmiset arvostavat erilaisia asioita, ottavat huomioon erilaisten tekojen seurauksia ja voivat pyrkiä olemaan johdonmukaisia.


title: Italian avaruusjärjestö

text: Italian avaruusjärjestö ("Agenzia Spaziale Italiana", ASI) on Italialainen avaruustutkimusjärjestö. Se perustettiin vuonna 1988 ja sen päätoimipaikka on Rooma. Se toimii "Italian koulutuksen, tutkimuksen ja teknologian ministeriön" alaisuudessa.


title: Italian avaruusjärjestö

text: ASI koordinoi Italian valtion rahoittamaa siviiliavaruustoimintaa. Se laatii Italian avaruusohjelman. Se on kattanut kaikki avaruustoiminnan haarat (avaruustiede, planeettatutkimus, Maan kaukokartoitus, kantoraketit, miehitetyt lennot, avaruusasemat, mikrogravitaatio, tietoliikennesatelliitit ja paikannussatelliitit).


title: Italian avaruusjärjestö

text: ASIlla on omia tutkimuskeskuksia, mutta se toimii myös yhteistyössä italialaisten yliopistojen kanssa Consiglio Nazionale delle Ricerchen (tutkimusneuvosto) kautta.


title: Italian avaruusjärjestö

text: Italian avaruustoiminta on EU-alueen kolmanneksi laajin – Italia on Ranskan ja Saksan jälkeen suurin toimija ja 2000-luvun alussa on esiintynyt kilpailua Saksan ja Italian välillä suurten ESA-hankkeiden johtavan toimijan asemasta. Italian avaruusteollisuuteen kuuluu Finmeccanica-konsernin osin omistamat Alenia Spazio (33 %) ja Telespazio (67 %). Näistä lopun omistaa ranskalaisjohtoinen Thales Alenia Space-yhtiö, joka on EU-alueen suurin avaruusteollisuusyhtiö.


title: Italian avaruusjärjestö

text: ASI on kehittänyt kansallisesti muutamia keskikokoisia satelliitteja, esimerkiksi Sirio, Italsat, Sicral, Mita, Beppo-SAX ja AGILE.


title: Italian avaruusjärjestö

text: Lentotekniikan professori Sergio Vetrella johti ASIa 2000-luvun alusta lokakuuhun 2006. Hän oli Berlusconin hallinnon nimittämä ja hänen sivuun siirtymisensä v. 2006 Prodin hallinnon aloittaessa oli normaali toimenpide. Hänet korvasi astrofyysikko Giovanni Bignami, jonka uudelleen valtaan päässyt Berlusconin hallitus savusti ulos ASIsta heinäkuussa 2008. Tilalle tuli Telespazion entinen johtaja, sähkötekniikan insinööri Enrico Saggese.


title: Italian avaruusjärjestö

text: ASIn budjetti pysyy euromääräisesti vakiona vuosina 2010 ja 2011, 700 miljoonassa eurossa. ASI pyrkinee saamaan lisäbudjeteista rahoitusta satelliittipaikannukseen. ASIn johtaja Enrico Saggese ilmoitti vuoden 2010 alussa, että budjettikasvun puutteesta huolimatta ASI rakentaa ranskalais-italialaisen Ka-kaistan laajakaistasatelliitin Athena-Fidusin, jonka toteutus maksaa noin 250 miljoonaa euroa, ja sotilaallisen Sicral 2 -tietoliikennesatelliitin. Molempien pääurakoitsija on Thales Alenia Space-yhtiö. Athena-Fidus on osin kansallisessa sotilaallisessa käytössä, osin sillä pyritään valtaamaan Lähi-idän ja Afrikan laajakaistamarkkinaa. Sicral 2-satelliitilla Italia nostaa rooliaan NATOssa.


title: Italian avaruusjärjestö

text: Italian avaruushallinto sai alkunsa 1950-luvun lopussa, jolloin San Marco-tiedesatelliittiohjelma alkoi, joiden toteutumiseen jo 1920-luvulta avaruustekniikkaa kehittänyt Gaetano Crocco vaikutti merkittävästi. Siihen kuului viisi satelliittia, jotka laukaistiin vuodesta 1964 alkaen Malindiin, Kenian rannikkomerelle, rakennetulta laukaisuasemalta, joka oli entinen öljynporauslautta. Kantorakettina käytettiin yhdysvaltalaista Scout-rakettia. Italia oli Neuvostoliiton ja Yhdysvaltojen jälkeen kolmas maa, joka itse laukaisi oman satelliitinsa avaruuteen (mutta ulkomaisella raketilla).


title: Italian avaruusjärjestö

text: Vuonna 1977 Italia sai valmiiksi tietoliikennesatelliitti Sirion (lähetystaajuus 12–18 GHz). Consiglio Nazionale delle Ricerche koordinoi avaruustoimintaa. Italia oli perustajajäsenenä mukana ELDOssa, ESROssa ja 1970-luvulla ESAssa.


title: Italian avaruusjärjestö

text: Franco Malerba oli vuonna 1992 Italian ensimmäinen astronautti. Myöhemmin tulivat Umberto Guidoni, Maurizio Cheli ja Roberto Vittori.


title: Smetlivyi (1937)

text: Smetlivyi () oli Neuvostoliiton laivaston Gnevnyi-luokan hävittäjä (Projekti 7). Alus palveli Itämeren laivastossa sekä talvi- että jatkosodassa.


title: Smetlivyi (1937)

text: "Smetlivyi" liitettiin palvelukseen otettaessa Itämeren laivastoon. Alus osallistui talvisodan meritaisteluihin suomalaisia pattereita vastaan. Se vaurioitui sodan alussa 1. joulukuuta 1939 saatuaan osuman Russarön linnakkeen tykistä.


title: Smetlivyi (1937)

text: "Smetlivyi" osallistui kesäkuun lopulla 1941 Riianlahden suun miinoittamiseen yhdessä muiden Itämeren laivaston hävittäjien kanssa. Osasto yritti myöhemmin tuloksetta estää Saksan armeijan huoltokuljetukset Riikaan. Se tuki maajoukkjen taistelua tulittamalla Tallinnaa lähestyviä saksalaisia. Alus osallistui Tallinnan evakuointiin 28.–30. elokuuta, jonka jälkeen se tuki Pietarin puolustusta tykkitulella syyskuusta lokakuuhun.


title: Smetlivyi (1937)

text: Alus liitettiin Hangon evakuointiosastoon, jolloin siihen nousi Hangosta 560 sotilasta. Se osui miinaan 4. marraskuuta 1941 Hangon edustalla, mutta kykeni jatkamaan matkaansa omin voimin. Se osui toiseen miinaan, joka räjäytti etummaisen ammusvaraston katkaisten keulan. Ajelehtiva alus osui kolmanteen miinaan, joka pirstoi rungon. Ainoastaan 80 miehistönjäsentä ja 270 evakuoitavaa pelastui.


title: Formula 1 -kausi 1992

text:
Formula 1 -kausi 1992 oli historian 43. F1-kausi. Se alkoi 1.3. Etelä-Afrikasta ja päättyi 8.11. Australiaan. Kuljettajien mestaruuden voitti ylivoimaisesti Nigel Mansell, johtaen MM-sarjaa alusta loppuun asti, ja valmistajien mestaruuden Williams-Renault.
Kausi oli myös ensimmäinen jolloin jokainen talli ajatti kahta autoa. Mansell saavutti kauden aikana 14 paalupaikkaa ja 8 nopeinta kierrosta, jotka olivat tähän astisen F1-historian ennätyksiä.


title: Formula 1 -kausi 1992

text: Kausi 1992 oli Williamsin ylivoimaista hallintaa. Nigel Mansell voitti yhdeksän kilpailua, ja hän varmisti mestaruutensa kun viisi kilpailua oli vielä ajamatta. Riccardo Patresen tehtävä tallissa oli lähinnä kakkosviulun soittajan rooli, eikä italialainen ajanutkaan vahvaa kautta. Kausi oli vaikea Ayrton Sennalle ja McLarenille. Hondan V12-kone ei ollut enää sarjan vahvin, ja ongelmia tuotti kun he aloittivat kauden päivitetyllä versiolla kauden 1991 autosta.


title: Formula 1 -kausi 1992

text: Benettonin Michael Schumacher voitti uransa ensimmäisen GP:n Belgiassa.


title: Formula 1 -kausi 1992

text: Ferrarin kausi oli jälleen vaikea. Auto ei ollut kovinkaan luotettava, minkä vuoksi Jean Alesi ja Ivan Capelli eivät saavuttaneet suurta menestystä. Alesi väläytteli osaamistaan muutamaan otteeseen, mutta Capelli ei vakuuttanut ja hänet korvasi kauden kahdessa viimeisessä osakilpailussa Nicola Larini.


title: Formula 1 -kausi 1992

text: Debyytin kuninkuusluokkaan kauden aikana tekivät: Paul Belmondo, Damon Hill, Emanuele Naspetti, Andrea Chiesa, Ukyo Katayama ja Christian Fittipaldi. Giovanna Amati ja Perry McCarthy eivät selvittäneet tietään karsinnoista yhteenkään kilpailuun.


title: Zonguldak

text: Zonguldak on kaupunki Turkissa ja samannimisen maakunnan keskus. Vuoden 2000 väestönlaskennassa siellä oli 104 276 asukasta, vuonna 2004 heitä arvioitiin olevan jo 130 000. Zonguldak on tärkeä satama Mustanmeren rannalla. Kaupunki tunnetaan hiilikaivoksistaan, jotka työllistävät 80% työvoimasta suoraan tai välillisesti esimerkiksi koksintuotannon kautta. Kaupungista pääsee Ankaraan sekä maan- että rautateitse, ja Istanbuliin on lauttayhteys.


title: Moisio (Salo)

text: Moisio on Salon kaupunginosa, joka rajoittuu Salonjokeen, Inkerinkatuun, Uskelankatuun, Salonkatuun ja seututiehen 110.


title: Moisio (Salo)

text: Alueella sijaitsevat Moision ja Meritalon koulut, sekä Meritalon museo.


title: Enola

text: Enola on Salon kaupunginosa, joka rajoittuu Helsingintiehen, Salonkatuun ja seututiehen 110.


title: Enola

text: Alueella toimi 1900-luvun alussa V. Hildessonin omistama virvoitusjuomatehdas.


title: Ivan Bella

text:
Ivan Bella (s. 25. toukokuuta 1964 Brezno, nykyisen Slovakian alueella Tšekkoslovakiassa) on lentäjä ja Slovakian ensimmäinen avaruuslentäjä.
Ivan Bella opiskeli Košicen sotilasakatemiassa 1983–1987. Hän toimi sotilaslentäjänä Malackyssä sijaitsevassa lentotukikohdassa. Hänet valittiin kosmonauttikoulutukseen 23. maaliskuuta 1998. Hän lensi avaruuteen 20. helmikuuta 1999 Sojuz TM-29-avaruusaluksella ja palasi maahan 28. helmikuuta 1999 Sojuz TM-28-lennolla. Lento kesti noin kahdeksan vuorokautta.


title: Ivan Bella

text: Bella toimi 2000-luvun alussa sotilasasiamiehenä Moskovassa. Hän oli tuolloin everstiluutnantti.


title: Ivan Bella

text: Ivan Bella on naimisissa ja perheessä on kaksi lasta.


title: Latakia

text: Latakia (, , ) on kaupunki Syyriassa. Se on tärkeä satamakaupunki ja Latakian maakunnan pääkaupunki. Vuonna 2010 sen asukasluku oli arviolta 400 000.


title: Latakia

text: Nykyisen Latakian paikalla sijaitsi Ugaritin alainen foinikialainen asutuskeskus, joka tunnettiin nimellä Ramitha. Vuonna 327 eaa. Seleukos I Nikator perusti paikalle äitinsä Laodiken mukaan nimeämänsä Laodikeian kaupungin. Se oli Antiokian, Apamean ja Seleukeian ohella yksi tuolloisen Syyrian tärkeimmistä kaupungeista. Pompeius valloitti kaupungin Roomalle vuonna 64 eaa., ja sittemmin se kärsi tuhoja valtakunnan sisäisissä levottomuuksissa. Itä-Rooman keisari Justinianus I teki kaupungista Theodoriaksen provinssin pääkaupungin. Lopulta arabit valloittivat kaupungin islamin leviämiseen johtaneiden sotien aikana. Ristiretkeläiset tunsivat Latakian sataman nimellä La Niche. He liittivät kaupungin Antiokian ruhtinaskuntaan taistellen sen hallinnasta Bysantin valtakunnan kanssa. Satama vaihtoi myös käsiä muslimien ja ristiretkeläisten välillä, kunnes ristiretkeläiset karkotettiin alueelta lopullisesti vuonna 1287. Kaupungin merkitys oli samaan aikaan huvennut Tripolin, Aleksandrettan ja Payasin kustannuksella. Vielä vuonna 1355 Ibn Battuta vaikuttui sen koosta ja hyvästä satamasta, mutta 1400-lukuun mennessä se oli pienempi kuin Beirut tai Tripoli, ja suuri osa kaupungista raunioitui.